**Programul Regional Sud-Muntenia 2021-2027**

**Ghidul Solicitantului**

**INTENSIFICAREA CREȘTERII DURABILE ȘI A COMPETITIVITĂȚII MICROÎNTREPINDERILOR, ÎNTREPRINDERILOR MICI ȘI ÎNTREPRINDERILOR MIJLOCII DIN REGIUNEA SUD-MUNTENIA**

**FEBRUARIE 2023**

Cuprins

[PREAMBUL, ABREVIERI ȘI GLOSAR 3](#_Toc126829282)

[1.1. Preambul 3](#_Toc126829283)

[1.2. Abrevieri 5](#_Toc126829284)

[1.3. Glosar 5](#_Toc126829285)

[2.1. Informații generale Program 12](#_Toc126829286)

[2.2. Obiectivul de politică, Prioritatea, Obiectivul specific 14](#_Toc126829287)

[2.3. Reglementări europene și naționale, documente programatice 14](#_Toc126829288)

[2.4. Acțiuni sprijinite în cadrul apelului 16](#_Toc126829289)

[2.5. Indicatori 17](#_Toc126829290)

[2.6. Rezultatele așteptate 18](#_Toc126829291)

[INFORMAȚII DESPRE APELUL DE PROIECTE 19](#_Toc126829292)

[3.1. Tipul de apel de proiecte 19](#_Toc126829293)

[3.2. Perioada de depunere a proiectelor 20](#_Toc126829294)

[3.3. Modalitatea de depunere a proiectelor 20](#_Toc126829295)

[3.4. Valoarea minimă și maximă eligibilă/nerambursabilă a unui proiect 21](#_Toc126829296)

[3.5. Cuantumul cofinanțării acordate 22](#_Toc126829297)

[3.6. Alocarea apelului de proiecte 23](#_Toc126829298)

[3.7. Solicitanți eligibili 23](#_Toc126829299)

[3.8. Aplicarea regulilor privind ajutorul de stat 23](#_Toc126829300)

[3.9. Teme orizontale 36](#_Toc126829301)

[4 CRITERII DE ELIGIBILITATE 39](#_Toc126829302)

[4.1. Eligibilitatea solicitanților 39](#_Toc126829303)

[4.2. Eligibilitatea proiectului și a activităților 52](#_Toc126829304)

[4.3. Eligibilitatea cheltuielilor 62](#_Toc126829305)

[5.COMPLETAREA CERERILOR DE FINANȚARE 67](#_Toc126829306)

[5.1. Completarea formularului cererii 67](#_Toc126829307)

[5.2. Anexele obligatorii la depunerea cererii 69](#_Toc126829308)

[5.3. Anexele obligatorii la momentul contractării 71](#_Toc126829309)

[6.PROCESUL DE EVALUARE, SELECȚIE ȘI CONTRACTARE A PROIECTELOR 74](#_Toc126829310)

[6.1. Conformitate administrativă și eligibilitate 74](#_Toc126829311)

[6.2. Evaluarea tehnică și financiară 75](#_Toc126829312)

[6.3. Renunțarea la cererea de finanțare 78](#_Toc126829313)

[6.4. Contestații 79](#_Toc126829314)

[6.5. Contractarea proiectelor 80](#_Toc126829315)

[7.MODIFICAREA GHIDULUI SOLICITANTULUI 84](#_Toc126829316)

[7.1. Aspectele care pot face obiectul modificărilor prevederilor ghidului solicitantului 84](#_Toc126829317)

[7.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 85](#_Toc126829318)

[8.ANEXE 86](#_Toc126829319)

# PREAMBUL, ABREVIERI ȘI GLOSAR

## 1.1. Preambul

|  |
| --- |
| Acest document se aplică apelului de proiecte cu numărul PR SM/ID/1/1/1.3/B, Prioritatea P1- O regiune competitivă prin inovare, digitalizare și întreprinderi dinamice, Obiectivul Specific RSO 1.3 - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR), în cadrul Programului Regional Sud Muntena 2021-2027.  Aspectele cuprinse în acest document ce derivă din Programului Regional Sud Muntena 2021-2027 (în continuare PR SM) și modul său de implementare, vor fi interpretate exclusiv de către AM PR Sud-Muntenia cu respectarea legislației în vigoare și folosind metoda de interpretare sistematică.  Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din POR, Prioritatea 1. O regiune competitivă prin inovare, digitalizare și întreprinderi dinamice în cadrul Obiectivului Specific 1.3 - Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive.  Vă recomandăm să consultaţi periodic pagina de internet [2021-2027.adrmuntenia.ro](http://www.2021-2027.adrmuntenia.ro) pentru a urmări eventualele modificări ale condiţiilor prezentului ghid, precum și alte comunicări/ clarificări pentru accesarea fondurilor în cadrul Programului Regional Sud-Muntenia 2021-2027.  În cadrul ADR Sud-Muntenia funcţionează un serviciu de helpdesk, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare, la adresa de e-mail: [helpdesk@adrmuntenia.ro](mailto:helpdesk@adrmuntenia.ro).  În pregătirea cererilor de finanțare, la depunerea acestora, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare, contractare a proiectelor, modificări intervenite ulterior lansării ghidurilor de finanțare.  Identificarea unor aspecte ce pot îmbunătăți procesul de evaluare, contractare poate determina solicitarea unor documente suplimentare din partea AM PRSM, solicitări la care potențialii beneficiari au obligația de a răspunde. În caz contrar, cererea de finanțare va fi respinsă din procesul menționat, în situația în care, asupra elementelor asupra cărora s-au solicitat clarificări suplimentare, nu se poate trage o concluzie certă, conform precizărilor din cadrul Ghidului solicitantului și anexelor acestuia.  Termenele din cadrul prezentului ghid pot fi suspendate de către AM PRSM în cazul în care, pe parcursul procesului de evaluare, selecție și contractare, apar probleme de legalitate, regularitate, conformitate de natură să afecteze verificarea.  Indiferent de etapa în cadrul căreia a fost respinsă o cerere de finanțare, solicitantul de finanțare are posibilitatea de a depune contestație împotriva actului prin care i s-a comunicat respingerea de la finanțare a proiectului de către AM PRSM. |

## 1.2. Abrevieri

|  |
| --- |
| ADRSM - Agenția pentru Dezvoltare Regională Sud Muntenia  AM PRSM – Autoritatea de Management pentru Programul Regional Sud-Muntenia  PR SM – Programul Regional Sud Muntenia 2021-2027  BS - Bugetul de Stat  FEDR - Fondul European de Dezvoltare Regională  GS – Ghidul solicitantului  OP – Obiectiv de Politică  OS – Obiectiv Specific  P – Prioritate  DNSH – Principiul „Do No Significant Harm” (a nu prejudicia semnificativ)  RDC - Regulament privind Dispozițiile Comun  UE - Uniunea Europeană |

## 1.3. Glosar

|  |
| --- |
| 1. **întreprindere** orice entitate care desfășoară o activitate economică astfel cum este interpretat conceptul de către Curtea de Justiție a Uniunii Europene, indiferent de statutul juridic, de modul de finanțare sau de existența unui scop lucrativ; 2. **întreprindere unică**, în conformitate cu prevederile art. 2 alin. (2) din Regulamentul (UE) nr. 1.407/2013, include toate întreprinderile între care există cel puţin una dintre relaţiile următoare:    1. o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;    2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;    3. o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;    4. o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.Întreprinderile care întreţin, prin intermediul uneia sau mai multor întreprinderi, oricare dintre relaţiile la care se face referire la pct. (i)-(iv) sunt considerate întreprinderi unice; 3. **întreprinderi mici şi mijlocii**, denumite în continuare IMM, sunt acele întreprinderi care, conform Legii nr.346/2004, îndeplinesc cumulativ următoarele condiţii:    1. au un număr mediu anual de salariaţi mai mic de 250;    2. realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro, conform ultimei situaţii financiare aprobate. 4. Stabilirea caracterului de IMM al solicitantului se realizează având în vedere şi datele eventualelor întreprinderi partenere sau întreprinderi legate ale acestuia; 5. **O microîntreprindere** - are până la 9 salariați și realizează o cifră de afaceri anuală netă sau deține active totale de până la 2 milioane euro, echivalent în lei; 6. **O întreprindere mică** - are între 10 și 49 de salariați și realizează o cifră de afaceri anuală netă sau deține active totale de până la 10 milioane euro, echivalent în lei; 7. o **întreprindere mijlocie** are între 50 şi 249 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţine active totale care nu depăşesc echivalentul în lei a 43 milioane euro; 8. **furnizor şi administrator al ajutorului de stat regional** este Agentia pentru Dezvoltare Regional Sud Muntenia, denumit în continuare ADRSM, prin intermediul Autorităţii de management pentru Programul operaţional regional, denumită în continuare AMPRSM; 9. **regiunile de dezvoltare** sunt entităţi teritoriale specifice, fără statut administrativ şi fără personalitate juridică, ce corespund diviziunilor de nivel NUTS-II în Nomenclatorul unităţilor statistice teritoriale ale Uniunii Europene, prevazute în baza Legii nr. 315/2004 privind dezvoltarea regională în România, cu modificările şi completările ulterioare, pe teritoriul cărora se implementează proiectul finanţat; 10. **mediul urban** reprezintă ansamblul oraşelor şi municipiilor, definite ca unităţi administrativ-teritoriale, care include atât localităţile componente, cât şi satele aparţinătoare acestora; 11. **mediul rural** reprezintă localităţi de rang IV şi V, respectiv sate reşedinţă de comună, sate componente ale comunelor definite conform Legii nr. 351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, cu modificările şi completările ulterioare, cu excepţia satelor aparţinând municipiilor sau oraşelor incluse în mediul urban; 12. **investiţie iniţială** înseamnă o investiţie în active corporale şi necorporale legată de demararea (crearea) unei unităţi noi, extinderea capacităţii unei unităţi existente, diversificarea producţiei unei unităţi prin produse/servicii care nu au fost fabricate/prestate anterior în unitate; 13. **ajutor regional pentru investiţii** înseamnă un ajutor de stat regional acordat pentru o investiţie iniţială; 14. **întreprindere în dificultate**, în conformitate cu prevederile Regulamentului (UE) nr. 651/2014, este:     1. se aplică doar dacă întreprinderea are, la data declaraţiei de eligibilitate, cel puţin 3 ani de la înfiinţare, în cazul unei societăţi cu răspundere limitată, atunci când mai mult de jumătate din capitalul social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (şi din toate celelalte elemente considerate în general ca făcând parte din fondurile proprii ale societăţii) conduce la un cuantum cumulat negativ care depăşeşte jumătate din capitalul social subscris;     2. se aplică doar dacă întreprinderea are, la data declaraţiei de eligibilitate, cel puţin 3 ani de la înfiinţareîn cazul unei societăţi comerciale în care cel puţin unii dintre asociaţi au răspundere nelimitată pentru datoriile societăţii, atunci când mai mult de jumătate din capitalul propriu, astfel cum reiese din contabilitatea societăţii, a dispărut din cauza pierderilor acumulate;     3. atunci când întreprinderea face obiectul unei proceduri colective de insolvenţă sau îndeplineşte criteriile prevăzute de legislaţia naţională pentru iniţierea unei proceduri colective de insolvenţă la cererea creditorilor săi;     4. atunci când întreprinderea a primit ajutor pentru salvare şi nu a rambursat încă împrumutul sau nu a încetat garanţia sau a primit ajutoare pentru restructurare şi face încă obiectul unui plan de restructurare. 15. **Programul Regional Sud Muntenia 2021-2027**, denumit în continuare PRSM, reprezintă un document strategic de programare elaborat de Agentia pentru Dezvoltare Regionala Sud Muntenia şi aprobat de Comisia Europeană. 16. **Ghidul solicitantului** - documentul care stabilește condițiile acordării sprijinului în cadrul unui apel de proiecte; 17. apel de proiecte - invitație publică adresată de către autoritatea de management/organismul intermediar, potrivit Regulamentelor europene, categoriilor de solicitanți eligibili stabiliți prin ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului; 18. proiect – ansamblu de activități și acțiuni care sunt cuprinse într-o cerere de finanțare depusă în cadrul unui apel public de proiecte și care este supusă procedurilor de evaluare/contractare și pentru care, cu respectarea prevederilor legale în vigoare se încheie un contract de finanțare; 19. solicitant - orice persoană juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS 2021/SMIS 20212021/SMIS2021 în cadrul oricăruia dintre programele cofinanțate din Fondul European de Dezvoltare Regională, Fondul de Coeziune, Fondul Social European Plus și Fondul pentru o Tranziție Justă în perioada 2021-2027; 20. cererea de finantare este documentul standardizat, disponibil în sistemul informatic MySMIS 2021/SMIS 20212021/SMIS2021+, prin care este solicitat sprijin financiar în cadrul unui program, în limitele permise de lege, pentru acoperirea costurilor de realizare ale unui proiect; 21. declarația unică a solicitantului – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare să prezinte toate documente justificative pentru a face dovada îndeplinirii condițiilor de eligibilitate, sub sancțiunea respingerii finanțării; 22. prag de calitate – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în procedurile de evaluare si selecție care nu presupun acordarea de punctaje; 23. prag de excelență – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat în mod automat pentru aprobare și contractare; 24. **Contract de finanţare** este actul juridic cu titlu oneros, încheiat între Autoritatea de Management pentru Programul Regional Sud Muntenia şi beneficiar, prin care se aprobă spre finanţare, în cadrul Programului regional, un proiect ce a fost selectat ca urmare a procesului de evaluare şi selecţie, în anumite condiţii; 25. **relocare** înseamnă transferul unei activităţi identice sau similare sau al unei părţi a acesteia de la o unitate a uneia dintre părţile contractante la Acordul privind Spaţiul Economic European (unitatea iniţială) către unitatea unei alte părţi contractante la Acordul privind Spaţiul Economic European unde are loc investiţia care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială şi de la unitatea care beneficiază de ajutor au cel puţin parţial aceleaşi scopuri, îndeplinesc cerinţele sau necesităţile aceluiaşi tip de clienţi şi se pierd locuri de muncă în activităţi identice sau similare la una din unităţile iniţiale ale beneficiarului din Spaţiul Economic European; 26. furnizorul ajutorului de minimis - este Agenția pentru Dezvoltare Regională Sud- Muntenia, denumită în continuare ADR SM, prin intermediul AM PRSM; 27. imunizare la schimbările climatice - un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050; 28. **costuri directe** - cheltuieli efectuate strict pentru investiția propusă prin proiect și care, la finalul implementării proiectului, se reflectă/transpun în obiectivul propus prin proiect. Pentru proiectele de infrastructura costurile directe vor fi costurile incluse în capitolele 1, 2, 4, 6 și în subcapitolele 5.1, 5.3, din devizului general așa cum sunt stabilite de HG 907/2016, cu modificările și completările ulterioare; 29. **costuri indirecte** - toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării nu se reflectă în mod direct în obiectivul investițional; 30. **rate forfetare** - categorii specifice de costuri eligibile, clar identificate în prealabil, prin aplicarea unui procent |

***2***. INFORMAȚII GENERALE

## 2.1. Informații generale Program

|  |
| --- |
| Programul regional Sud Muntenia 2021-2027, denumit în continuare PRSM, reprezintă un document strategic de programare elaborat de Agentia pentru Dezvoltare Regionala Sud Muntenia şi aprobat de Comisia Europeană. Astfel, PRSM are drept obiectiv general stimularea creșterii economice inteligente, durabile și echilibrate a regiunii Sud Muntenia. Acest lucru va duce la îmbunătățirea calității vieții comunităților locale prin susținerea capacității de inovare și digitalizare a administrației locale și a economiei regionale, dezvoltarea durabilă a infrastructurii și serviciilor și valorificarea potențialului cultural și turistic al regiunii stimularea creșterii economice inteligente, durabile și echilibrate.  Analiza realizată în cadrul Raportului de Țară 2020 ilustrează că unul dintre punctele vulnerabile ale economiei României derivă dintr-un ritm al transformărilor mai lent decât cel necesar pentru ca România să depășească statutul de țară mai puțin dezvoltată, având o structură a economiei în care predomină IMM-uri concentrate în domenii cu valoare adăugată mică și specializate în activități cu utilizare intensivă de forță de muncă. Se estimează că economia națională se va contracta în urma impactului pandemiei COVID-19, acest lucru afectând puternic competitivitatea regională.  Întreprinderile au un rol hotărâtor în dezvoltarea economică a RSM. Din analiza indicatorilor privind activitatea întreprinderilor din RSM se constată, în 2019, o revenire în zona pozitivă, însă cu o stabilitate fragilă care se manifestă diferențiat la nivelul claselor de mărime și al sectoarelor de activitate economică, de la un județ la altul. În 2020, în RSM, existau 70.099 de întreprinderi active în toate sectoarele economice (loc 4 în RO). Ponderea este încă suboptimă pentru competitivitatea economiei regionale. Din întreprinderi 90,41% erau microîntreprinderi, 8,06% întreprinderi mici, 1,29% întreprinderi mijlocii și numai 0,24% întreprinderi mari. Referitor la aria de localizare a IMM-urilor în RSM, acestea se găsesc preponderent în urban, adâncind astfel discrepanțele dintre urban și rural.  Intervențiile vizează sprijinirea IMM-urilor prin operațiuni care să crească capacitatea acestora de a avansa în lanțul valoric prin furnizarea accesului la finanțare, asistență și piețe precum și a accesului la know-how pentru dezvoltarea și implementarea de noi modele de afaceri. Aceste intervenții vor fi însoțite de investiții în bunuri intangibile, de tipul: metodologii și proceduri de management și producție, de adaptare a noilor tehnologii la fluxurile de producție, dobândirea și utilizarea drepturilor de proprietate intelectuală, utilizarea tehnologiei informației.  În ceea ce privește economia circulară, aceasta este parte componentă a dezvoltării durabile, aducând în prim plan nevoia de optimizare a consumurilor de resurse pentru a preveni, a reduce risipa și a se promova reutilizarea. Investițiile IMM-urilor în modernizarea tehnologică vor contribui și la introducerea circularității în toate etapele lanțului valoric, de la proiectare la producție, în concordanță cu Planul de Acțiune al CE pentru economia circulară.  În implementarea PR SM, operațiunile selectate vor valorifica la maxim contribuția fondurilor europene, ținând cont de principiile orizontale și de criteriile care să asigure neutralitatea climatică și imunizarea la schimbările climatice a investițiilor în infrastructura finanțată.  Acest apel de proiecte se aplică investițiilor realizate în cele șapte județe din regiunea Sud-Muntenia, respectiv: Argeș, Călărași, Dâmbovița, Giurgiu, Ialomița, Prahova și Teleorman, de către microîntreprinderile, întreprinderile mici și întreprinderile mijlocii non agricole din mediul rural și din mediul urban, inclusiv din satele aparținătoare acestora. |

## 2.2. Obiectivul de politică, Prioritatea, Obiectivul specific

|  |
| --- |
| Obiectivul de Politică 1 - O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC  **Prioritatea P1** -O regiune competitivă prin inovare, digitalizare și întreprinderi dinamice  **Obiectivul Specific RSO 1.3** - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR).  Operațiunea B – Intensificarea creșterii durabile și a competitivității microîntrepinderilor, întreprinderilor mici și întreprinderilor mijlocii din regiunea Sud-Muntenia |

## 2.3. Reglementări europene și naționale, documente programatice

|  |
| --- |
| 1. Regulamentul (UE) nr. 1.407/2013 al Comisiei din 18 decembrie 2013 privind aplicarea articolelor 107şi 108 din Tratatul privind funcţionarea Uniunii Europene ajutoarelor de minimis; 2. Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107şi 108 din Tratat. 3. Regulamentul (UE) 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; 4. Regulamentul (UE) 2021/1058 al Parlamentului European și al Consiliului privind Fondul european de dezvoltare regională și Fondul de coeziune; 5. Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare; 6. Hotărârea Guvernului nr. 936 din 5 noiembrie 2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri; 7. Hotărârea nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă; 8. Hotărârea Guvernului nr. 311 din 2 martie 2022 privind intensitatea maximă a ajutorului de stat regional în perioada 2022-2027 pentru investiții inițiale; 9. Ordonanța de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările ulterioare; 10. Decizia de punere în aplicare a Comisiei C (2022) 7253 final din 7 Octombrie 2022 de aprobare a programului regional “Sud Muntenia” pentru sprijin din partea Fondului european de dezvoltare regional în cadrul obiectivului „Investiții pentru ocuparea forței de muncă și creștere economică” pentru regiunea Sud Muntenia din România |

## 2.4. Acțiuni sprijinite în cadrul apelului

|  |
| --- |
| Obiectivul principal îl reprezintă sprijinirea dezvoltării microîntreprinderilor, întreprinderilor mici şi întreprinderilor mijlocii care îşi desfăşoară activitatea în regiunea de dezvoltare Sud Muntenia.  Acțiunile indicative se referă la sprijinirea microîntreprinderilor, întreprinderilor mici şi întreprinderilor mijlocii prin:   * investiții în active corporale și necorporale; * activități specifice economiei circulare (ex. revalorificarea materiilor prime, materialelor și produselor, valorificarea deșeurilor și produselor secundare proprii prin simbioză industrială, etc); * activități specifice internaționalizării (ex. acces la servicii de intrare pe piețe internaționale/Piața Unică pentru identificare de oportunități de afaceri, parteneri și furnizare de asistență specializată pentru norme și reglementări, participarea la târguri şi expoziţii internaţionale, investiţii în adaptarea proceselor tehnologice de producţie la sistemele de certificare şi standardizare specifice pieţelor de export, etc.); * activități specifice certificării și omologării produselor și serviciilor, în vederea updatării tehnologice, ce va conduce la îmbunătățirea capacităților tehnice, industriale și organizaționale pentru dezvoltarea de produse și servicii; * se vor finanța și activități de digitalizare a microîntreprinderilor și întreprinderilor mici, drept activități conexe, ca parte a unui proiect integrat. |

## 2.5. Indicatori

*2.5.1. Indicatori prestabiliți Programului*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Indicatori de realizare:**   |  |  |  | | --- | --- | --- | | Cod | Indicator | Unitate de măsură | | RCO01 | Întreprinderi care beneficiază de sprijin (din care micro, mici, medii, mari), | număr întreprinderi | | RCO02 | Întreprinderi care beneficiază de sprijin prin granturi | număr întreprinderi |   **Indicatori de rezultat:**   |  |  |  | | --- | --- | --- | | Cod | Indicator | Unitate de măsură | | RCR02 | Investiții private care completează sprijinul public (din care: granturi, instrumente financiare), | euro |   Termenul de realizare a indicatorilor de realizare este data finalizării implementării investiției, respectiv data plății finale către beneficiar.  Termenul de realizare a indicatorilor de rezultat este 1 an de la data finalizării implementării investiției, respectiv data plății finale către beneficiar.  Notă! Nu se acceptă identificarea și cuantificarea, în cadrul cererii de finanțare,  a altor indicatori în afara celor menționați mai sus. |

*2.5.2. Indicatori suplimentari specifici Apelului de Proiecte*

|  |
| --- |
| *În cadrul prezentului apel de proiecte nu se cuantifică alți indicatori în afara celor menționați în secțiunea 2.5.1* |

## 2.6. Rezultatele așteptate

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ȋn cadrul fiecărei cereri de finanțare se vor menţiona rezultatele aşteptate în corelare cu activităţile propuse prin proiect.   |  |  |  | | --- | --- | --- | | ***Nr.crt.*** | ***Rezultat*** | ***Unitate de măsură*** | | *1.* | *Construcții noi/modernizate/extinse* | *număr* | | *2.* | *Construcții noi/modernizate/extinse* | *mp* | | *3.* | *Echipamente/dotări noi achiziționate* | *număr* | | *4.* | *Active necorporale achiziționate* | *număr* | | *5.* | *Participări la târguri și evenimente naționale/externe* | *Număr* | | *6.* | *Certificare/recertificare/omologare produs, serviciu, proces* | *Număr* | | *7.* | *Certificare sistem de management* | *Număr* |   Rezultatele vor fi îndeplinite la data finalizării proiectului, iar realizarea rezultatelor asumate va fi urmarită in perioada de implementare a proiectului. |

# **INFORMAȚII DESPRE APELUL DE PROIECTE**

## 3.1. Tipul de apel de proiecte

|  |
| --- |
| Prin prezentul Ghid se lansează apelul de proiecte competitiv, cu depunere continuă și cu termen de închidere a apelului, cu numărul PR SM/ID/1/1/1.3/B.  *În situația în care până la data de închidere a apelului valoarea însumată a solicitărilor de finanțare nerambursabilă aferentă proiectelor depuse nu a atins procentul de* ***200%*** *față de alocarea apelului, Autoritatea de Management pentru Programul Regional Sud Muntenia 2021-2027 poate prelungi termenul de depunere, prin emiterea unui Corigendum.*  În cadrul prezentului apel se aplică măsura de sprijin constând în acordarea unor ajutoare de stat şi ajutoare de minimis în scopul dezvoltării microîntreprinderilor, întreprinderilor mici şi întreprinderilor mijlocii în cadrul Programului Regional Sud Muntenia 2021-2027, după cum urmează:  a) **ajutor de stat regional** pentru investiţii, cu respectarea prevederilor art. 14 din Regulamentul (UE) nr. 651/2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din Tratat , denumit în continuare ajutor de stat regional;  b) **ajutor de minimis**, cu respectarea prevederilor Regulamentului (UE) nr. 1.407/2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis. |

## 3.2. Perioada de depunere a proiectelor

*3.2.1. Data și ora lansării apelului de proiecte*

|  |
| --- |
| *.............................* |

*3.2.2. Data și ora începerii depunerii de proiecte*

|  |
| --- |
| *..............................* |

*3.2.3. Data și ora închiderii apelului de proiecte*

|  |
| --- |
| *.............................* |

## 3.3. Modalitatea de depunere a proiectelor

|  |
| --- |
| În cadrul prezentului apel de proiecte, cererile de finanțare se vor depune prin aplicația electronică MySMIS 2021, disponibilă la adresa web ........................doar în intervalul menționat la secțiunile 3.2.1 – 3.2.3. de mai sus.  Data depunerii cererii de finanțare este considerată data transmiterii aplicației prin sistemul electronic MySMIS 2021/SMIS 2021.  Cererile de finanțare depuse prin sistemul MySMIS 2021, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul. |

## 3.4. Valoarea minimă și maximă eligibilă/nerambursabilă a unui proiect

*3.4.1. Valoarea minimă eligibilă a unui proiect*

|  |
| --- |
| **Valoarea minimă a asistenței financiare nerambursabile solicitate pentru un proiect, este de 300.000 euro**, echivalent în lei la cursul de schimb InforEuro valabil la data lansării apelului de proiecte, <http://ec.europa.eu/budget/contracts_grants/info_contracts/inforeuro/index_en.cfm> |

*3.4.2. Valoarea maximă eligibilă a unui proiect*

|  |
| --- |
| **Valoarea maximă a asistenței financiare nerambursabile este**:  - **500.000 de Euro** dacă veniturile solicitantului, aferente clasei CAEN pentru care solicită finanțare, în exercițiul financiar anterior depunerii cererii de finanțare sunt mai mici de 50.000 de euro;  - **De 10 ori mai mare decât veniturile solicitantului, aferente clasei CAEN pentru care solicită finanțare**, în exercițiul financiar anterior depunerii cererii de finanțare, **dar nu mai mare de 3.000.000 de euro**  Cursul de schimb InforEuro este cel valabil la data lansării apelului de proiecte, <http://ec.europa.eu/budget/contracts_grants/info_contracts/inforeuro/index_en.cfm> |

## 3.5. Cuantumul cofinanțării acordate

|  |
| --- |
| Valoarea totală eligibilă a investiției reprezintă suma cheltuielilor eligibile și incluse în proiect.  Contribuția programului, respectiv cuantumul finanțării nerambursabile solicitate din ajutor de stat regional trebuie să reprezinte maximum 70% din valoarea eligibilă a investiției solicitată din ajutor de stat regional.  Contribuția solicitantului la finanțarea investiției trebuie să fie de minimum 30% din valoarea eligibilă a investiției solicitată din ajutor de stat regional.  În cazul în care proiectul conţine atât investiţii iniţiale finanţabile prin ajutor de stat regional, cât şi investiţii finanţabile prin ajutor de minimis, intensitatea maximă admisă pentru finanțarea cheltuielilor eligibile finanţabile prin ajutor de stat regional este de 70%.  Finanţarea nerambursabilă maximă acordată ca **ajutor de minimis este de 100% din valoarea eligibilă a cheltuielilor finanţabile prin ajutor de minimis, cu respectarea plafonului de minimis de 200.000 de euro și a ratei forfetare stabilită in cadrul sectiunii 4.3 Eligibilitatea cheltuielilor din prezentul ghid, în conformitate cu art. 54 lit. a din Reg. 1060/2021.**  Valoarea totală a proiectului este nelimitată, diferența dintre valoarea maximă eligibilă a proiectului si valoarea totală a acestuia reprezintă cheltuieli neeligibile și vor fi suportate de către solicitant. |

## 3.6. Alocarea apelului de proiecte

|  |
| --- |
| *Pentru acest apel de proiecte alocarea financiară este de 144.000.000,00 euro, din care:*  *Alocare FEDR: 122.400.000 euro*  *Alocare Buget de Stat: 21.600.000,00 euro* |

## 3.7. Solicitanți eligibili

|  |
| --- |
| În cadrul acestui apel de proiecte solicitanții eligibili sunt societățile sau societățile cooperative din regiunea Sud-Muntenia, constituite în baza Legii societăților nr. 31/1990, republicată, cu modificările și completările ulterioare, sau a Legii nr. 1/2005 privind organizarea și funcționarea cooperației, republicată, care conform Legii 346/2004, se încadrează în categoria microîntreprinderilor, întreprinderilor mici şi întreprinderilor mijlocii non agricole din mediul rural și din mediul urban (inclusiv din satele aparținătoare acestora) care solicită finanţare pentru investiţii în domeniile de activitate eligibile (clase CAEN) enumerate în anexa care face parte integrantă din prezentul Ghid al Solicitantului.    Un solicitant poate depune o singură cerere de finanțare în cadrul prezentului apel de proiecte. |

## 3.8. Aplicarea regulilor privind ajutorul de stat

|  |
| --- |
| În termeni generali, ajutorul de stat înseamnă orice ajutor (indiferent de forma sa) acordat unor anumite întreprinderi (entități care desfășoară activități economice4) de către autoritățile publice. În măsura în care acest tip de ajutor denaturează concurența și afectează comerțul intracomunitar, acesta nu este compatibil cu piața internă, cu excepția cazurilor în care tratatele prevăd altfel.  Articolul 108 alineatul (3) din Tratatul privind funcţionarea Uniunii Europene (TFUE) prevede obligaţia unui stat membru de a notifica Comisiei Europene ajutoarele de stat, astfel încât aceasta să evalueze dacă sunt compatibile cu piaţa comună. Comisia a definit unele excepții și a declarat anumite categorii specifice de ajutoare de stat ca fiind compatibile cu piața comună, în cazul îndeplinirii unor condiții, acestea fiind scutite (exceptate) de obligaţia notificării prealabile. **Ajutorul de stat regional**, care are scopul de a sprijini dezvoltarea economică și crearea de locuri de muncă, reprezintă una din aceste categorii exceptate.  **În aplicarea prezentului ghid, ajutorul de stat regional pentru investiții** (denumit în continuare, ”ajutor regional”) reprezintă ajutorul regional acordat pentru o investiție inițială.  **Investiție inițială**, în sensul normelor ce reglementează ajutorul de stat regional și al prezentului ghid, înseamnă o investiție în active corporale și necorporale legată de:   * crearea unei unități noi. De regulă, crearea unei unități noi se poate realiza prin construirea și dotarea unui spațiu de producție/prestare servicii, în scopul demarării activității vizate prin proiect. Poate fi considerată investiție inițială legată de crearea unei noi unități inclusiv investiția ce constă în reconversia unui imobil existent în scopul demarării unei noi activități. Unitatea nou creată trebuie să fie autonomă, respectiv să nu constituie o extindere simplă a capacității de producție a unei unități existente. * extinderea capacității unei unități existente. Ca urmare a investiției, unitatea   existentă este pusă într-o situație în care poate produce mai mult, din cel puțin unul din produsele deja realizate în unitate, fără ca procesul general de producție să fie fundamental schimbată. Extinderea capacității de producție/prestare servicii presupune menținerea sortimentației și a proceselor de producție deja existente și creșterea volumului producției ca urmare a investiției.   * diversificarea producției unei unități prin produse/servicii care nu au fost fabricate/prestate anterior în unitate. Diversificarea producției presupune că noile produse/servicii se adaugă gamei sortimentale deja fabricate/prestate. În cazul ajutoarelor acordate pentru diversificarea unei unități existente, costurile eligibile trebuie să depășească cu cel puțin 200% valoarea contabilă a activelor reutilizate (tangibile și intangibile), astfel cum au fost înregistrate în exercițiul financiar ce precede începerea lucrărilor. Într-un proiect de ”diversificare”, anumite active utilizate în realizarea unui produs/prestarea unui serviciu existent pot să fie utilizate, în continuare, în realizarea noului produs/serviciu. Spre exemplu, terenul și clădirile utilizate în realizarea produsului A ar putea fi utilizate integral sau parțial în realizarea produsului B (produs nou). Acestea reprezintă ”active reutilizate”. Atunci când sunt combinate active vechi (reutilizate) și active noi, valoarea eligibilă a noilor active trebuie să fie de cel puțin ori (adică cu cel puțin 200%) mai mare decât valoarea contabilă a activelor reutilizate. Valoarea contabilă a activelor reutilizate reprezintă valoarea contabilă netă (i.e. valoarea de intrare, mai puțin amortizarea). Dacă activele existente sunt reutilizate parțial în noua activitate de producție, valoarea contabilă a acestora poate fi luată în calcul proporțional (e.g. o hală de producție utilizată parțial în noua activitate). În cazul Investițiilor inițiale care conduc atât la extinderea capacității, cât și la diversificarea producției unei unități existente, condiția de mai sus este aplicabilă doar componentei din proiect ce vizează diversificarea unității.   Ajutorul regional poate fi acordat, în baza Regulamentului (UE) 651/2014, doar dacă este îndeplinită condiția privind existența efectului stimulativ. Se consideră că ajutoarele au un efect stimulativ dacă beneficiarul a depus o cerere de finanțare înainte de demararea investiției. Demararea investiției înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament  prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.  În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată. Achiziția unui teren pe care  există construcții/ structuri construite poate fi asimilată cumpărării de terenuri, caz în care această acțiune nu este considerată ”demarare a lucrărilor”. Însă, toate lucrările care constau în restructurarea și adaptarea clădirilor și terenurilor în vederea realizării proiectului de investiție finanțat prin ajutor de stat vor fi considerate ca reprezentând ”demararea lucrărilor”, în sensul definiției de mai sus. În principiu, în cazul în care o întreprindere are nevoie de un ajutor de stat pentru a realiza un proiect specific, aceasta nu ar trebui, din rațiuni economice, să demareze realizarea proiectului înainte de a-și asigura sursele de finanțare. Cu titlu de exemplu, în cazul în care lucrările de construire a unui imobil, în vederea desfășurării unei anumite activități, au fost demarate înainte de depunerea unei cereri de finanțare, un ajutor regional pentru finalizarea lucrărilor de construire și/sau dotarea imobilului cu echipamente specifice respectivei activități nu ar îndeplini condiția privind existența efectului stimulativ.  Ca regulă generală, investițiile care constau în simpla înlocuire a unor active nu sunt eligibile pentru acordarea unui ajutor regional pentru investiții. ”Simpla înlocuire” are în vedere situațiile care nu presupun concomitent și atingerea criteriilor relevante enumerate de definiția investiției inițiale, respectiv investiții legate de extinderea capacității unei unități existente sau diversificarea producției unei unități prin produse/servicii care nu au fost fabricate anterior în unitate. Atunci când înlocuirea  activelor individuale se face în scopul extinderii capacității unei unități existente, numai investiția direct legată de extinderea capacității poate fi considerată eligibilă pentru ajutor regional. În cazul în care înlocuirea activelor se face în scopul diverisificării producției unei unități existente, situația este similară: numai activele referitoare la noul produs adăugat la gama existentă de produse realizate de unitate pot fi considerate eligibile pentru ajutor regional.  În contextul definirii investiției inițiale, ”unitate” are înțelesul de ”unitate de producție/prestare servicii”, nu de entitate juridică. Unitatea este orice loc fix, de afaceri sau de investiție, care servește activității unei întreprinderi. Unitatea individuală trebuie să fie autonomă, să nu se bazeze pe resurse tehnice comune cu o unitate existentă și să nu fie doar o extindere simplă a capacității de producție a unei unități existente. O unitate ar trebui să fie separată spațial, organizațional și funcțional și să fie caracterizată printr-un grad ridicat de autonomie.  Prezenta măsură de sprijin se aplică investiţiilor realizate în regiunea de dezvoltare Sud Muntenia, zona eligibile pentru a beneficia de ajutor de stat regional în temeiul derogărilor prevăzute la art. 107 alin.(3) lit. a) din Tratatul privind funcţionarea Uniunii Europene.   1. Măsura se adresează microîntreprinderilor, întreprinderilor mici şi întreprinderilor mijlocii care solicită finanţare pentru investiţii în domeniile de activitate eligibile (clase CAEN) enumerate în anexa care face parte integrantă din prezentul Ghid al Solicitantului.   (2) Nu se acordă sprijin financiar pentru activităţile realizate de întreprinderile care îşi desfăşoară activitatea în următoarele sectoare şi/sau care vizează următoarele ajutoare:  a) sectorul pescuitului şi acvaculturii, astfel cum este reglementat de Regulamentul (UE) nr. 1.379/2013 al Parlamentului European şi al Consiliului din 11 decembrie 2013 privind organizarea comună a pieţelor în sectorul produselor pescăreşti şi de acvacultură, de modificare a Regulamentelor (CE) nr. 1.184/2006 şi (CE) nr. 1.224/2009 ale Consiliului şi de abrogare a Regulamentului (CE) nr. 104/2000 al Consiliului;  b) domeniul producţiei primare de produse agricole;  c) sectorul prelucrării şi comercializării produselor agricole, în următoarele cazuri:  (i) atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective;  (ii) atunci când ajutoarele sunt condiţionate de transferarea lor parţială sau integrală către producătorii primari.  d) ajutoare destinate activităţilor legate de export către ţări terţe sau către alte state membre, respectiv ajutoare direct legate de cantităţile exportate, ajutoare destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;  e) ajutoare condiţionate de utilizarea preferenţială a produselor naţionale faţă de produsele importate;  f) ajutoare pentru facilitarea închiderii minelor de cărbune necompetitive, astfel cum sunt reglementate de Decizia 2010/787/UE a Consiliului;  g) ajutoare pentru sectorul siderurgic, sectorul cărbunelui, sectorul construcţiilor navale sau sectorul fibrelor sintetice;  h) ajutoare pentru sectorul transporturilor şi pentru infrastructurile conexe, precum şi pentru sectorul producerii şi distribuţiei de energie şi pentru infrastructurile energetice;  i) dezafectarea sau construirea de centrale nucleare;  j) investiţiile care vizează o reducere a emisiilor de gaze cu efect de seră ale activităţilor enumerate în anexa I la Directiva 2003/87/CE;  k) fabricarea, prelucrarea şi comercializarea tutunului şi a produselor din tutun;  l) investiţiile în infrastructura aeroportuară, cu excepţia celor legate de protecţia mediului sau a celor însoţite de investiţiile necesare pentru atenuarea ori reducerea impactului negativ al acestei infrastructuri asupra mediului.  (3) Prezenta măsură se aplică numai solicitanților care confirmă faptul că în cei 2 ani anteriori depunerii cererii de finanţare nu au efectuat o relocare către unitatea în care urmează să aibă loc investiţia iniţială pentru care se solicită ajutorul şi care oferă un angajament că nu vor face acest lucru pentru o perioadă de până la 2 ani după finalizarea investiţiei iniţiale pentru care se solicită ajutorul. Prin **relocare** se ințelege transferul unei activităţi identice sau similare sau al unei părţi a acesteia de la o unitate a uneia dintre părţile contractante la Acordul privind Spaţiul Economic European (unitatea iniţială) către unitatea unei alte părţi contractante la Acordul privind Spaţiul Economic European unde are loc investiţia care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială şi de la unitatea care beneficiază de ajutor au cel puţin parţial aceleaşi scopuri, îndeplinesc cerinţele sau necesităţile aceluiaşi tip de clienţi şi se pierd locuri de muncă în activităţi identice sau similare la una din unităţile iniţiale ale beneficiarului din Spaţiul Economic European  (4) Un solicitant care îşi desfăşoară activitatea atât în sectoare/domenii eligibile, cât şi în sectoare/domenii neeligibile, aşa cum sunt menţionate la alin. (1) şi (2), poate beneficia de finanţare pentru domeniile de activitate eligibile, cu condiţia prezentării documentelor contabile care atestă separarea evidenţei acestor activităţi, ca urmare a semnării contractului de finanţare.  (5) Investiţia finanţată prin ajutor de stat regional trebuie menţinută în regiunea Sud Muntenia pentru o perioadă de cel puţin 5 ani de la efectuarea plății finale. Această condiţie nu împiedică înlocuirea unei instalaţii sau a unui echipament care a devenit depăşit sau a fost distrus în această perioadă, cu condiţia ca activitatea economică să fie menţinută în regiunea în cauză pentru perioada menționată anterior.  Prezenta măsură de sprijin este alcătuită din două componente, după cum urmează:  **a) ajutor de stat regional pentru investiţii, cu respectarea prevederilor art. 14 din Regulamentul (UE) nr. 651/2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din Tratat , denumit în continuare ajutor de stat regional;**  **b) ajutor de minimis, cu respectarea prevederilor Regulamentului (UE) nr. 1.407/2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis.**   1. **Ajutor de stat regional**   **Categoriile de investiţii finanţabile prin ajutor de stat regional** se referă la:  1.Lucrări de construire, extindere, spatii de productie/prestare de servicii.  2.Echipamente, dotări etc.  3.Servicii  4.Investiţii în active necorporale: brevete, licenţe, mărci comerciale, programe informatice, alte drepturi şi active similare. Pentru a fi eligibile, activele necorporale trebuie să îndeplinească următoarele condiţii cumulative:  (i) să fie utilizate exclusiv în cadrul unităţii care primeşte ajutorul;  (ii) să fie amortizabile;  (iii) să fie achiziţionate în condiţiile pieţei de la terţi care nu au legături cu beneficiarul ajutorului;  (iv) să fie incluse în activele întreprinderii care beneficiază de ajutor şi să rămână asociate proiectului pentru care s-a acordat ajutorul pe o perioadă de minimum 3 ani de la data efectuării plăţii finale în cadrul proiectului;  (v)valoarea eligibilă a activelor necorporale nu poate depăşi 10% din valoarea eligibilă a activelor corporale ce fac obiectul proiectului.   1. **Ajutor de minimis**   **În cadrul prezentei măsuri de sprijin, ajutorul de minimis se acordă sub formă de finanţare nerambursabilă, pentru următoarele categorii de cheltuieli eligibile:**   1. proiectare şi asistenţă tehnică; 2. activități de consultanță: pentru elaborarea cererii de finanțare și a planului de afaceri; în domeniul managementului execuţiei investiţiei sau administrarea contractului de execuţie (managementul de proiect);la elaborarea, organizarea si derularea procedurilor de achiziţii 3. activităţi obligatorii de comunicare si vizibilitate aferente proiectului; 4. activitati de internaționalizare (ex. acces la servicii de intrare pe piețe internaționale/Piața Unică pentru identificare de oportunități de afaceri, parteneri și furnizare de asistență specializată pentru norme și reglementări, participarea la târguri şi expoziţii internaţionale desfășurate în țară și în afara României în calitate de expozant; 5. investiţii în adaptarea proceselor tehnologice de producţie la sistemele de certificare şi standardizare specifice pieţelor de export, etc, certificării și omologării produselor și serviciilor. 6. Activități de audit financiar   **Valoarea ajutorului**  Valoarea maximă a ajutorului, în regim *de minimis,* ce poate fi acordată unei **întreprinderi unice** in fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, echivalent în lei, la cursul de schimb InforEuro valabil la data acordării ajutorului.  În cadrul acestui apel de proiecte, contribuția programului este de maximum 100% din valoarea eligibilă a cheltuielilor finanțabile prin ajutor de minimis  Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului *de minimis* și/sau a Schemei de minimis aplicabile acestui apel, ori plafonul aplicabil acestor domenii este mai mic de 200.000 euro, atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic.  **Întreprinderea unică**  În sensul Regulamentului *de minimis*, plafonul *de minimis* (200.000 euro) se aplică întreprinderii unice.  **Întreprinderea unică** include toate întreprinderile între care există cel puțin una dintre relațiile următoare:  1. o întreprindere deține majoritatea drepturilor de vot ale acționarilor sau ale asociaților unei alte întreprinderi;  2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;  3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;  4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.  Astfel, dacă întreprinderile A și B formează o întreprindere unică (spre exemplu, A deține peste 50% din părțile sociale ale lui B), atunci A și B împreună vor putea beneficia de 200.000 euro (nu fiecare în parte de câte 200.000 euro).  Întreprinderile care întreţin, prin intermediul uneia sau mai multor întreprinderi, oricare dintre relaţiile de mai sus, constituie, de asemenea, o întreprindere unică. Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 200.000 euro (nu fiecare în parte de câte 200.000 euro).  La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.  Totuși, legătura dintre A și B trebuie luată în calcul la încadrarea solicitantului într-una din categoriile IMM – Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004, cu modificările și completările ulterioare – Art. 4^4 alin 4) trebuie luate în calcul doar la încadrarea solicitantului într-una din categoriile IMM. Astfel, dacă întreprinderea A (solicitant) și C sunt considerate legate prin intermediul persoanei fizice X, pentru verificarea încadrării lui A într-una din categoriile IMM, la datele întreprinderii A se vor adăuga în totalitate datele (numărul mediu de salariați) înregistrate de C.  Pe de altă parte, în ceea ce privește acordarea și cumularea ajutorului de minimis, A și C nu vor fi considerate ca formând o întreprindere unică.  **Cumulul ajutoarelor de minimis**  Plafonul *de minimis* (200.000 euro) de care poate beneficia un solicitant se va reduce cu valoarea cumulată a tuturor ajutoarelor în regim *de minimis*, acordate **întreprinderii unice** pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.  Astfel, se vor cumula următoarele ajutoare *de minimis*:  1. primite de întreprinderea solicitantă  2. primite de toate celelalte întreprinderi cu care întreprinderea solicitantă formează întreprinderea unică  3. Dacă solicitantul este o întreprindere înființată ca urmare a fuzionării prin contopire a două sau mai multor întreprinderi, se vor cumula toate ajutoarele *de minimis* primite, în perioada celor 3 ani fiscali consecutivi, de fiecare din întreprinderile care au fuzionat. Același principiu se aplică în cazul unei întreprinderi care a fuzionat cu alte întreprinderi, prin absorbirea acestora.  4. În cazul divizării unei întreprinderi, ajutorul *de minimis* primit înainte de divizare se va aloca/ atribui acelei întreprinderi care a beneficiat/ beneficiază de el, aceasta fiind, în principiu, cea care a preluat activitatea (activitățile) pentru care a fost acordat ajutorul *de minimis*. Dacă această alocare nu poate fi făcută, ajutorul *de minimis* va fi atribuit în mod proporțional în funcție de valoarea capitalurilor noilor întreprinderi, la data divizării.   * Cumularea ajutoarelor primite în regim *de minimis* se face indiferent de:   a. Sursa ajutoarelor (e.g. buget de stat, buget local, fonduri europene)  b. Forma ajutoarelor (e.g. finanţare nerambursabilă, scutiri de la plata unor taxe, garanţii, facilităţi privind creditele primite, dobânzi subvenţionate, garanţii bancare etc.)   * Solicitantul va completa şi informaţiile referitoare la ajutoarele *de minimis* primite în ultimii 2 ani fiscali anteriori datei de depunere a cererii de finanțare, precum şi în anul fiscal curent, până la depunerea cererii de finanţare, respectiv încheierea contractului de finanțare. Pe lângă informațiile cuprinse în această secțiune, formularul Declarației de eligibilitate conține instrucțiuni suplimentare privind completarea corectă a declarației. * Dacă valoarea în euro a unui ajutor *de minimis* ori modalitatea de determinare a acesteia suntspecificate în actul de acordare (e.g. contract de finanțare, acord de principiu), atunci această valoare va fi dedusă din plafonul *de minimis*. În caz contrar, pentru determinarea valorii în euro a ajutorului primit, se va utiliza rata de schimb InforEuro10 valabilă în luna acordării ajutorului (i.e. luna emiterii/semnării actului de acordare a ajutorului). * Ajutoarele *de minimis* nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie. Ajutoarele *de minimis* care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.    **În cazul în care, după aplicarea regulilor de cumul, valoarea finanțării nerambursabile solicitate prin cererea de finanțare depășește plafonul *de minimis* specific (respectiv 200.000 euro), întreaga componentă de minimis devine neeligibilă. În acest caz nu poate fi acordat un nou ajutor *de minimis* doar pentru acea parte din finanțarea solicitată care s-ar încadra în plafonul *de minimis* aplicabil.**  **Data acordării ajutorului de minimis**   Ajutoarele *de minimis* se consideră acordate în momentul în care dreptul legal de a beneficia de aceste ajutoare este conferit întreprinderii în temeiul legislației naționale aplicabile, indiferent de data la care ajutoarele *de minimis* se plătesc întreprinderii respective.  În cazul PR SM, data acordării ajutorului este data la care întră în vigoare contractul de finanțare aferent proiectului propus prin cererea de finanțare, indiferent de momentul efectuării plăților/ rambursărilor efective. |

## 3.9. Teme orizontale

|  |
| --- |
| * **Investițiile propuse trebuie să asigure respectarea drepturilor fundamentale** și conformitatea cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, precum și cu principiile orizontale privind egalitatea de gen, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea.   În acest sens, în conformitate cu aspectele prezentate în cadrul Programului Regional Sud Muntenia 2021 – 2027, în acest ghid este prevăzut un criteriu de eligibilitate cu privire la respectarea egalității de gen, a nediscriminării și dezvoltării durabile. Acest criteriu va fi evaluat de un evaluator tematic, ce deține competențe specifice.   * **Investițiile propuse trebuie să asigure respectarea și conformitatea cu principiul de ”a nu prejudicia în mod semnificativ”** (”do no significant harm”, denumit în continuare DNSH).   Acest principiu este transpus într-un criteriu de eligibilitate a proiectului și activităților, care va fi probat și evaluat de către un evaluator care deține expertiză de specialitate în domeniul mediului  Acest criteriu se referă la includerea în documentația tehnică, dacă este cazul, a măsurilor identificate în analiza de fond efectuată la nivelul Programului Regional Sud Muntenia 2021-2027, respectiv a:   * măsurilor privind atenuarea emisiilor GES, cu respectarea legislației in vigoare; * măsurilor de adaptare la schimbarile climatice a infrastructurii vizate, cu respectarea legislației in vigoare; * măsurilor de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare; * măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare; * măsurilor privind utilizarea durabilă și protejarea resurselor de apă, cu respectarea legislației in vigoare; * măsurilor privind protecția și refacerea biodiversității și a ecosistemelor, cu respectarea legislației in vigoare.   Punctarea acestor măsuri se va efectua în corelare cu specificul și activitățile propuse prin proiect.  Acest criteriu va fi transpus în grila de evaluare, în secțiunea referitoare la evaluarea tehnică și financiară.  De asemenea, pentru probarea respectării acestui principiu, solicitantul va depune o Declarație pe propria răspundere prin care își asumă atât respectarea, cât și modalitatea de îndeplinire a cerințelor și măsurilor prevăzute pentru obiectivele de mediu.  Această declarație este o anexă a Ghidului Solicitantului și cuprinde aspectele și eventualele măsuri referitoare la obiectivele de mediu evaluate și prevăzute în Analiza DNSH elaborată de Autoritatea de Management a Programului Regional Sud Muntenia și aprobată de Comisia Europeană odată cu aprobarea Programului Regional Sud Muntenia 2021-2027.  Acest criteriu va fi transpus în grila de evaluare.  Evaluatorul care deține expertiză de specialitate în domeniul mediului va evalua și corelarea informațiilor din documentația tehnică cu cele din Declarația pe propria răspundere cu privire la respectarea principiului DNSH și modalitatea de îndeplinire a măsurilor propuse.  Prioritate la finanțare vor avea acele proiecte care vor indica și documentele relevante ce vor fi furnizate în etapa de implementare a proiectului privind îndeplinirea măsurilor asumate atât prin Declarație, cât și în cuprinsul cererii de finanțare și a documentației tehnice. |

# 4. CRITERII DE ELIGIBILITATE

## 4.1. Eligibilitatea solicitanților

|  |
| --- |
| 4.1.1 Solicitantul de finanțare se încadrează în categoria solicitanților eligibili, în cazul în care:   1. Solicitantul este o societate constituită în baza Legii nr. 31/1990 sau societate   cooperativă constituită în baza Legii nr. 1/2005 privind organizarea şi funcţionarea cooperaţiei, actualizate;   1. la data depunerii cererii de finanțare, solicitantul **trebuie sa aibă sediul social în Regiunea Sud Muntenia, cel puțin începând cu data de 1 ianuarie 2022.** Sediul social va fi menținut pe perioada de durabilitate a investiției, respectiv 5 ani de la plata finală în cadrul contractului de finanțare 2. Solicitantul se încadrează în categoria microîntreprinderilor, întreprinderilor mici sau a întreprinderilor mijlocii, conform prevederilor Legii nr. 346/2004 privind stimularea înființării și dezvoltării IMM-urilor, cu modificările și completările ulterioare, după cum urmează:  * O microîntreprindere - are până la 9 salariați și realizează o cifră de afaceri anuală netă sau deține active totale de până la 2 milioane euro, echivalent în lei; * O întreprindere mică - are între 10 și 49 de salariați și realizează o cifră de afaceri anuală netă sau deține active totale de până la 10 milioane euro, echivalent în lei; * O întreprindere mijlocie are între 50 şi 249 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţine active totale care nu depăşesc echivalentul în lei a 43 milioane euro;   Solicitantul de finanțare trebuie să se încadreze intr-una din categoriile menționate anterior, atât la data solicitării finanțării, respectiv la data depunerii cererii de finanțare, cât și la data acordării finanțării, respectiv la data semnării contractului de finanțare.  Întreprinderile legate sunt definite în conformitate cu prevederile Legii 346/2004 privind stimularea înființării și dezvoltării IMM - urilor, cu modificările și completările ulterioare, includ toate întreprinderile între care există cel puţin una dintre relaţiile următoare:   * 1. o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;   2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;   3. o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;   4. o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.   **Întreprinderile care întreţin, prin intermediul uneia sau mai multor întreprinderi, oricare dintre relaţiile la care se face referire la pct. (i)-(iv) în conformitate cu prevederile art. 2 alin. (2) din Regulamentul (UE) nr. 1.407/2013 sau prin oricare dintre investitorii prevăzuţi la alin. (3) al art. 4^2 din Legea 346/2004 sunt considerate întreprinderi unice.**  De asemenea dacă între întreprinderi există oricare dintre raporturile de mai sus prin intermediul unei persoane fizice sau al unui grup de persoane fizice care acţionează de comun acord, dacă îşi desfăşoară activitatea sau o parte din activitate pe aceeaşi piaţă relevantă ori pe pieţe adiacente, sunt considerate întreprinderi legate.  Încadrarea în categoriile IMM se efectuează în baza prevederilor stipulate in Anexa nr. ... Încadrarea în categoriile IMM,la prezentul Ghid.  **Nu sunt eligibile:**   1. Societățile încadrate în categoria **întreprinderilor mari**, așa cum sunt acestea definite în conformitate cu prevederile anexei nr. 1 la Regulamentul (UE) nr. 651/2014 precum și ale Legii nr. 346/2004 privind stimularea înființării și dezvoltării IMM - urilor, cu modificările și completările ulterioare; 2. **microîntreprinderile, întreprinderile mici si întreprinderile mijlocii care au sediul social în afara regiunii de dezvoltare Sud Muntenia si microîntreprinderi, intreprinderi mici si întreprinderi mijlocii agricole și din industria alimentară**. 3. Sucursalele, agențiile, reprezentanțele sau alte unități fără personalitate juridică; 4. Microîntreprinderile, intreprinderile mici si întreprinderile mijlocii care urmăresc obținerea finanțării prin **crearea de condiții artificiale de eligibilitate**:  * au realizat modificări conjuncturale, cu caracter temporar de natură să afecteze criteriul de eligibilitate a solicitantului de finanțare privind **încadrarea în categoria microîntreprinderilor, întreprinderilor mici sau a întreprinderilor mijlocii**, respectiv au realizat schimbări în structura acționariatului și/sau la nivelul administratorilor, inclusiv ca urmare a unei fuziuni, a unei achiziții, sau divizării societății după data publicării în consultare publică a GS; * **nu are sediul social în Regiunea Sud Muntenia cel puțin începând cu data de 1 ianuarie 2022;**   Dacă oricând pe parcursul derulării procesului de evaluare, selecție și contractare, în etapa de implementare și pe perioada de durabilitate se constată că solicitantul de finanțare a realizat modificări conjuncturale de natură să afecteze criteriile de eligibilitate, proiectul se respinge de la finanțare/contractul de finanțare se reziliază.  Verificarea informațiilor din statutul entităților implicate în proiect se realizează de către AM PRSM în baza protocolului încheiat de aceasta cu ONRC, utilizând exclusiv informațiile disponibile la momentul verificărilor.  Verificarea încadrării solicitantului de finanțare în categoria IMM eligibilă se realizează de către AM PRSM în baza **OUG privind Instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027**, utilizând exclusiv informațiile din situațiile financiare anuale depuse, la Ministerul Finanțelor, de solicitantul de finanțare, întreprinderile cu care acesta este legat/partener, în conformitate cu prevederile legale în vigoare. Reprezentantul legal al entităților este în exclusivitate responsabil ca situațiile financiare anuale, depuse la Ministerul Finanțelor, să fie corecte și complete, la momentul depunerii cererii de finanțare**. AM PRSM nu verifică corectitudinea informațiilor completate în situațiile financiare anuale depuse la MF și nici modificările asupra situațiilor financiare anuale, efectuate ulterior datei de depunere a cererii de finanțare sau ulterior datei de publicare a ghidului în consultare publică.**  În situația în care procesul de evaluare, selecție și contractare a unei cereri de finanțare continuă într-un nou exercițiu financiar, în scopul verificării încadrării în categoriile IMM eligibile solicitantul de finanțare, întreprinderile cu care acesta este legat/partener, au obligația să depună la Ministerul Finanțelor situațiile financiare anuale aferente exercițiului financiar încheiat, imediat după publicarea formularelor pentru situațiile financiare anuale. În caz contrar, procesul de evaluare, selecție și contractare nu poate fi finalizat și se suspendă până la depunerea situațiilor financiare anuale la Ministerul Finanțelor de către toate entitățile implicate în proiect, caz în care solicitantul de finanțare își aumă riscul în ceea ce privește posibilitatea de contractare cu întârziere a proiectului.  4.1.2 Solicitantul de finanțare și reprezentantul legal al solicitantului de finanțare, care îşi exercită atribuţiile de drept, la data depunerii cererii de finanţare, respectă și își asumă conținutul Declarației unice .  4.1.3 Solicitantul de finanțare are capacitatea financiară de a asigura:   1. contribuția proprie din valoarea totală eligibilă a investiției, suma cheltuielilor eligibile incluse în proiect, conform precizărilor din Ghidul solicitantului secțiunea 3.5 Cuantumul cofinanțării acordate. 2. finanțarea cheltuielilor neeligibile ale proiectului, dacă acestea există; 3. resursele financiare necesare implementării optime a proiectului, în condițiile rambursării ulterioare a cheltuielilor eligibile din instrumente structurale.   4.1.4 Solicitantul de finanțare nu are obligaţii de plată nete neachitate în termen, către bugetul de stat și respectiv bugetul local în ultimul an calendaristic și nu are fapte înscrise în cazierul fiscal.  Solicitantul trebuie să se regăsească în următoarele situaţii la momentul contractării:  a) în cazul solicitantului pentru care au fost stabilite debite în sarcina sa, ca urmare a măsurilor legale întreprinse de Autoritatea de Management, acesta va putea încheia contractul de finanţare în următoarele situaţii:  (i) recunoaşte debitul stabilit în sarcina sa de AMPRSM 2021-2027 şi îl achită integral până la semnarea contractului de finanțare, ataşând dovezi în acest sens, cu excepţia proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat, cu excepţia situaţiei prevăzute la art. 8 lit. e) din Schema de exceptare în bloc... ;  (ii) a contestat în instanţă notificările/procesele-verbale/notele de constatare a unor debite şi prin decizie a instanţelor de judecată s-a dispus suspendarea executării, anexând dovezi în acest sens;   1. şi-a achitat obligaţiile de plată către bugetul de stat şi, respectiv, bugetul local, în ultimul an calendaristic/în ultimele 6 luni, în cuantumul stabilit de legislaţia în vigoare; 2. are datorii scadente neachitate în termenul legal și fac obiectul unei decizii de eșalonare.   **Atenție!**   1. Verificarea achitării obligațiilor de plată scadente la bugetul de stat, precum și inexistența faptelor înscrise în cazierul fiscal al solicitantului de finanțare se realizează de către AM PRSM în baza **OUG privind Instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027**, la momentul semnării contractului de finanțare. 2. Verificarea achitării obligațiilor de plată scadente la bugetul local se realizează în baza Certificatului de atestare fiscală, referitor la obligațiile de plată la bugetul local transmis de solicitantul de finanțare, conform prevederilor din prezentul ghid. 3. Proiectul este respins de la finanțare dacă la data semnării contractului de finanțare, solicitantul de finanțare are datorii scadente neachitate în termenul legal și care nu fac obiectul unei decizii de eșalonare și/sau are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale.   4.1.5 Solicitantul de finanțare **nu se încadrează în categoria întreprinderilor în dificultate** în anul fiscal anterior depunerii cererii de finanțare, respectiv anul 2022.  O întreprindere este considerată în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, și anume:  i. doar pentru întreprinderi care au, la data declarației, cel puțin 3 ani de la înființare:  în cazul unei societăți cu răspundere limitată, atunci când mai mult de jumătate din capitalul social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un cuantum cumulat negativ care depășește jumătate din capitalul social subscris;  ii. doar pentru întreprinderi care au, la data declarației, cel puțin 3 ani de la înființare în cazul unei societăți comerciale în care cel puțin unii dintre asociați au răspundere nelimitată pentru datoriile societății, atunci când mai mult de jumătate din capitalul propriu, astfel cum reiese din contabilitatea societății, a dispărut din cauza pierderilor acumulate;  iii. atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditorilor săi;  iv. atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.  4.1.6 Solicitantul de finanțare nu a avut activitatea suspendată temporar oricând în anul curent depunerii cererii de finanțare - 2023 și în anul fiscal anterior, respectiv 2022.  4.1.7 Solicitantul de finanțare a desfășurat activitate în regiunea Sud Muntenia pe o perioadă corespunzătoare cel puțin unui an fiscal integral anterior depunerii cererii de finanțare, cel puțin începând cu data de 1 ianuarie 2022.  4.1.8 Solicitantul de finanțare a înregistrat profit din exploatare în anul fiscal anterior  depunerii cererii de finanțare, respectiv anul 2022 (Profitexploatare>0).  4.1.9 Autorizarea codului CAEN eligibil vizat de investiție:  a) Solicitantul de finanțare are autorizat codul CAEN eligibil vizat de investiție, la locul de implementare a proiectului, sediul social principal sau secundar al solicitantului, indiferent dacă acesta desfășoară sau nu activitate pe respectivul cod CAEN.  Sau  b) În situația în care investiția pentru care se solicită finanțare presupune înființarea  unui punct de lucru nou, la momentul depunerii cererii de finanțare solicitantul de finanțare are:  i. codul CAEN eligibil vizat de investiție autorizat fie la sediul social/punctele  de lucru existente, fie la terți, iar solicitantul de finanțare își asumă ca la finalul etapei de implementare, să facă dovada autorizării codului CAEN inclusiv la locul de implementare a proiectului.  Sau  ii. codul CAEN eligibil vizat de investiție înscris în actul constitutiv, iar solicitantul de finanțare își asumă ca la finalul etapei de implementare să facă dovada autorizării codului CAEN la locul de implementare a proiectului.  Atenție!  La finalul etapei de implementare, solicitantul de finanțare trebuie să facă dovada autorizării codului CAEN eligibil pentru care a solicitat finanțare la locul de implementare a proiectului.  4.1.10 Solicitantul de finanțare a obținut venituri aferente clasei CAEN, pentru care solicită finanțare, în anul anterior depunerii cererii de finanțare  Microîntreprinderile, întreprinderile mici și mijlocii vor anexa la cererea de finanțare un raport Raport de expertiză contabilă trebuie să reiasă:  a) clasele CAEN în care se încadrează veniturile obținute de către solicitantul de finanțare, în anul anterior depunerii cererii de finanțare;  b) veniturile înregistrate de solicitantul de finanțare din activitatea desfășurată în clasa CAEN pentru care solicită finanțare, în anul anterior depunerii cererii de finanțare;  Conform rezultatelor Raportului de expertiză contabilă valoarea maximă a asistenței financiare nerambursabile este:  - 500.000 de Euro dacă veniturile solicitantului, aferente clasei CAEN pentru care solicită finanțare, în exercițiul financiar anterior depunerii cererii de finanțare sunt mai mici de 50.000 de euro;  - De 10 ori mai mare decât veniturile solicitantului, aferente clasei CAEN pentru care solicită finanțare, în exercițiul financiar anterior depunerii cererii de finanțare, dar nu mai mare de 3.000.000 de euro  4.1.11 Solicitantul de finanțare are un drept legal asupra locului de implementare a  proiectului, teren și/sau clădire, care îi conferă dreptul de a realiza investiția propusă  prin cererea de finanțare, începând cu data depunerii cererii de finanțare, pe întreaga perioadă de evaluare, selecție și contractare, pe perioada de implementare și pe perioada de durabilitate a contractului de finanțare, respectiv 5 ani de la efectuarea plății finale către beneficiar:  a) Pentru investiții care includ doar servicii și/sau dotări:  • dreptul de proprietate privată,  • dreptul de concesiune,  • dreptul de superficie,  • dreptul de uzufruct,  • dreptul de comodat/ folosință cu titlu gratuit,  • dreptul de închiriere/locațiune.  b) Pentru proiectele care propun realizarea de lucrări care necesită autorizație de  construire:  • dreptul de proprietate privată,  • dreptul de concesiune, conform legislației în vigoare,  • dreptul de superficie, respectiv solicitantul are, conform contractului de superficie, dreptul de a realiza investiția propusă prin cererea de finanțare.  În plus, imobilul, teren și/sau clădire:  • este liber de orice sarcini sau interdicții ce afectează implementarea proiectului,  • nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești, imobilul este definit conform Legii nr. 7/1996 a cadastrului şi a publicităţii imobiliare  • nu face obiectul revendicărilor potrivit unor legi speciale în materie sau dreptului comun.  Pentru elementele de mai sus, nu vor conduce la respingerea cererii de finanțare  din procesul de evaluare și selecție sau contractare, acele limite ale dreptului de  proprietate care nu sunt incompatibile cu realizarea activităților proiectului, spre ex.  servituți legale, servitutea de trecere cu piciorul etc.  **Locul de implementare a proiectului:**  a) este adecvat pentru realizarea proiectului:  • există posibilitatea racordării la toate utilitățile necesare funcționării;  • nu este ocupat de alți utilizatori;  • nu este ocupat cu alte bunuri sau echipamente care nu au legătură cu investiția sau activitatea derulată de solicitant pentru care solicită finanțare;  • nu prezintă degradări incompatibile cu realizarea investiției propuse pentru acele elemente care nu fac obiectul investițiilor prin proiectul depus;  • nu prezintă un grad de uzură avansat pentru acele elemente care nu fac obiectul investițiilor prin proiectul depus, etc;  Situațiile prezentate mai sus sunt cu titlu exemplificativ și nu limitativ.   1. corespunde cu descrierea din cererea de finanțare și Planul de afaceri.   O investiție se poate realiza la două (sau mai multe) locuri de implementare, atât timp cât sunt respectate toate condițiile de eligibilitate, iar proiectul nu constă, de fapt, în două (sau mai multe) investiții distincte sub umbrela unei singure cereri de finanțare. Cu titlu de exemplu, extinderea capacității a două pensiuni (aflate în aceeași localitate sau în localități diferite) ar constitui, de fapt, două proiecte de investiție distincte, chiar dacă clasa CAEN vizată ar fi aceeași. Pe de altă parte, tot cu titlu de exemplu, dotarea a două spații de producție (localizate distinct), în care solicitantul desfășoară etape din același flux tehnologic, poate fi considerată o investiție unică.  **Atenție!**   1. Verificarea extrasului de carte funciară se realizează de către AM PRSM în baza **OUG privind Instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027** , la momentul semnării contractului de finanțare. 2. În accepțiunea AM PRSM , dacă există garanții reale asupra imobilelor, de exemplu ipoteca, și proiectul prevede lucrări**,** garanțiile reale asupra imobilelor sunt considerate, incompatibile cu realizarea proiectelor de investiții în cadrul PR SM . 3. În accepțiunea AM PRSM, dacă există garanții reale asupra imobilelor, de exemplu ipoteca, și proiectul propune achiziția de dotări și servicii, în cazul în care imobilul este ipotecat, se verifică dacă există acordul instituției în favoarea căreia a fost constituită ipoteca din care să rezulte dreptul solicitantului de finanțare de a implementa investiția, iar în situația în care solicitantul de finanțare nu este proprietarul imobilului, dreptul proprietarului de a încheia contractul de comodat/închiriere.   Fiecare caz în parte va fi analizat la nivelul AM PRSM în cadrul etapei de evaluare și  selecție. Ulterior contractării proiectului, este permisă ipotecarea obiectelor/bunurilor aferente proiectului, fie ele mobile sau imobile, în condițiile stricte ale prevederilor contractuale, cu respectarea legislației în vigoare. |

## 4.2. Eligibilitatea proiectului și a activităților

## 

*4.2.1. Criteriile generale aplicabile prezentului apel de proiecte cu privire la eligibilitatea proiectului și a activităților*

|  |
| --- |
| Pentru a fi eligibile, proiectele trebuie să îndeplinească următoarele condiţii cumulative:   1. Investiţia să fie realizată in Regiunea Sud Muntenia, de către microîntreprinderile, întreprinderile mici şi întreprinderile mijlocii non agricole din mediul rural și din mediul urban (inclusiv din satele aparținătoare acestora)   Nu sunt eligibile investiţiile localizate în afara regiunii de dezvoltare Sud Muntenia si nici microîntreprinderile, intreprinderile mici si întreprinderile mijlocii agricole și din industria alimentară.   1. Investiţia trebuie să vizeze domeniul de activitate eligibil al solicitantului, ce face obiectul proiectului. Activităţile propuse prin proiect, trebuie să vizeze un singur domeniu de activitate (clasă CAEN) care constituie obiectul proiectului; 2. Proiectul se referă la următoarele categorii de investiţii care conduc la dezvoltarea microîntreprinderilor, intreprinderilor mici și întreprinderilor mijlocii:     a). Investiţii în active corporale:    (i) lucrări de construire/ extindere a spaţiilor de producţie/ prestare de servicii ale microîntreprinderilor,întreprinderilor mici și întreprinderilor mijlocii, inclusiv a utilităţilor generale aferente investitiei (alimentare cu apă, canalizare, alimentare cu gaze naturale, agent termic, energie electrică, PSI, etc.);    (ii) achiziţionarea de echipamente tehnologice, utilaje, instalaţii de lucru, mobilier, echipamente informatice, aparatură birotică, respectiv care se regăsesc în subgrupa 2.1. "Echipamente tehnologice (maşini, utilaje şi instalaţii de lucru)", subgrupa 2.2. "Aparate şi instalaţii de măsurare, control şi reglare", clasa 2.3.6. "Utilaje şi instalaţii de transportat şi ridicat" sau grupa 3 "Mobilier, aparatură birotică, sisteme de protecţie a valorilor umane şi materiale şi alte active corporale" prevăzute în anexa la Hotărârea Guvernului nr. 2.139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările ulterioare, şi care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanţare;    (iii) achiziţionarea de instalaţii/ echipamente specifice în scopul obţinerii unei economii de energie, precum şi sisteme care utilizează surse regenerabile (alternative) de energie pentru eficientizarea activităţilor pentru care a solicitat finanţare, **în limita a 15% din valoarea eligibilă a proiectului**. Surse regenerabile (alternative) de energie sunt considerate: energia solară (utilizată la producerea de căldură sau la furnizarea de energie electrică prin sisteme fotovoltaice), energia eoliană, hidroenergia, biomasa (biodiesel, bioetanol, biogaz), energia geotermală. **Nu sunt eligibile proiecte care includ doar investiţii din această categorie.**   1. investiţii în active necorporale: brevete, licenţe, mărci comerciale, programe informatice, alte drepturi şi active similare, **în limita a 10% din valoarea eligibilă a proiectului; proiectul trebuie să cuprindă, în mod obligatoriu, investiţii în active corporale. Este opţională includerea în proiect a investiţiilor în active necorporale;** 2. investiţii în realizarea de instrumente de comercializare on-line a serviciilor/produselor proprii ale solicitantului, pentru crearea unui magazin virtual (e-shop) în care vor fi implementate diferite funcţionalităţi specifice comerţului electronic: publicarea cataloagelor de articole, preţuri şi stocuri, preluarea comenzilor, instrumente de plată electronică. **Nu sunt eligibile proiecte care includ doar investiţii din această categorie.** 3. Proiectul se referă la investiţii pentru care nu au fost demarate lucrările, respectiv fie nu au fost demarate lucrările de construcţii în cadrul investiţiei, fie nu a fost încheiat primul angajament cu caracter juridic obligatoriu de comandă pentru echipamente sau orice alt angajament prin care investiţia devine ireversibilă, inclusiv activităţi de demolare înainte de depunerea cererii de finanţare, cu excepţia celor referitoare la cheltuielile stabilite prin art. 27 alin. (2) din Schema de exceptare în bloc...; 4. Proiectul care implică execuţia de lucrări de construcţie, în condiţiile legislaţiei în vigoare, trebuie să nu mai fi beneficiat de finanţare publică, **în ultimii 5 ani înainte de data depunerii cererii de finanţare, pentru acelaşi tip de activităţi - construcţie/extindere -** **realizate asupra aceleiaşi infrastructuri/aceluiaşi segment de infrastructură şi nu beneficiază de fonduri publice din alte surse de finanţare;** 5. Perioada de realizare a activităţilor proiectului, după semnarea contractului de finanţare, nu depăşeşte data de 31 decembrie 2029; 6. Valoarea finanţării nerambursabile solicitate pentru un proiect este de minimum 300.000 euro şi maximum 3.000.000 euro, echivalent în lei la cursul de schimb InforEuro valabil la data lansării apelului de proiecte 7. La depunerea cererii de finanţare, solicitantul trebuie să aibă deja locul de implementare a proiectului înregistrat ca sediu principal sau secundar. In cazul unei cereri de finanțare care presupune înființarea unui sediu secundar (punct de lucru) ca urmare a realizării investiției, solicitantul se va angaja ca, până la finalizarea implementării proiectului, să înregistreze locul de implementare ca punct de lucru. 8. Proiectul nu include activități care au făcut parte dintr-o operațiune care este relocată/ a fost relocată în cei trei ani anterior depunerii cererii de finanțare, către unitatea pentru care se solicită acum finanțare, conf. Art. 73, alin. (2), lit. h din Regulamentul UE 2021/1.060 al Parlamentului European 9. proiectul include măsuri de comunicare și vizibilitate, în conformitate cu prevederile legale și procedurale în vigoare. Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR Sud-Muntenia 2021-2027, indicațiile tehnice din Ghidul de Identitate Vizuală PR SM 2021-2027.   **Neîndeplinirea unuia dintre criteriile de mai sus conduce la declararea proiectului ca neeligibil**.  **Nu sunt eligibile:**  Proiectele care includ doar investiţii în active necorporale finanţabile prin ajutor de stat regional şi/sau investiţii finanţabile prin ajutor de minimis. |

*4.2.2. Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Proiectul respectă legislația națională și comunitară în domeniile egalității de șanse, de gen/ nediscriminare/ accesibilitate, dezvoltare durabilă/ eficienţă energetică/ principiului ”do no significant harm”/ imunizare la schimbările climatice.  1. **Egalitate de şanse, de gen, nediscriminare şi accesibilitate**  a) Proiectul implementează măsuri în ceea ce privește egalitatea de șanse, nediscriminarea, conform legislației naționale în vigoare în corelare cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap.  b) Proiectul prevede crearea de facilităţi/adaptarea infrastructurii pentru accesul persoanelor cu dizabilităţi și adaptarea echipamentelor în vederea operării de către persoanele cu dizabilități, inclusiv serviciile de tip ICT – Tehnologia Informațiilor și Comunicațiilor.  2. **Dezvoltare durabilă şi eficienţă energetică**  Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității, în valoare de minim 5% din valoarea totală eligibilă a proiectului.  3. **Proiectul respectă principiul ”a nu prejudicia în mod semnificativ**” (Do No Significant Harm - DNSH) și include, dacă este cazul, măsurile privind:   * atenuarea emisiilor GES, cu respectarea legislației in vigoare; * adaptarea la schimbarile climatice a infrastructurii vizate, cu respectarea legislației in vigoare; * limitarea generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare; * reducerea emisiei poluanților în aer și/sau în apă și/sau în sol, cu respectarea legislației in vigoare; * utilizarea durabilă și protejarea resurselor de apă, cu respectarea legislației in vigoare; * protecția și refacerea biodiversității și a ecosistemelor, cu respectarea legislației in vigoare.   Acest criteriu se probează atât prin analiza celor asumate prin Declarația pe propria răspundere cu privire la respectarea și modalitatea de îndeplinire a cerințelor DNSH cât și prin analiza informațiilor declarate în cererea de finanțare și planul de afaceri.  **ATENȚIE!**  Solicitantul de finanțare va avea în vedere metodologia anexată ghidul solicitantului de finanțare dezvoltată inclusiv pentru respectarea principiului de ”a nu prejudicia în mod semnificativ” DNSH.  4. **Proiectul asigură imunizare la schimbările climatice**  *În cazul proiectelor de infrastructură cu o durată de viață mai mare de 5 ani*, trebuie anexată documentația cu privire la imunizarea la schimbările climatice.  Documentația trebuie să cuprindă măsurile de atenuare a schimbărilor climatice și măsurile de adaptare la schimbările climatice în dezvoltarea proiectelor de infrastructură și va fi întocmită având la bază modelul anexat ghidului solicitantului.  Modelul anexat ghidului solicitantului cuprinde doi piloni (atenuare, adaptare) și fiecare pilon cuprinde câte două etape (examinare, analiză detaliată):   * în etapa de atenuare se vor efectua integrarea principiul de eficiență energetică și de reducere a emisiilor în conceperea și proiectarea investiției, calcularea emisiilor GES generate de proiect și compararea cu limitele de încadrare (screening) absolute (total emisii) și relative (diferența dintre situația cu proiect și situația fără proiect/scenariul de referință), calcularea valorii monetare a emisiilor pe baza valorilor CO2 aplicabile; * în etapa de adaptare se vor efectua analiza de senzitivitate, evaluarea expunerii la riscuri, analiza de vulnerabilitate, precum și analiza de probabilitatea, impactul, riscul, propunerea măsurilor de adaptare   Se vor verifica și corela informațiile privind măsurile de *atenuare* a schimbărilor climatice și măsurile de *adaptare* la schimbările climatice cu informațiile relevante privind respectarea principiului DNSH.  **ATENȚIE!**  Solicitantul de finanțare va avea în vedere metodologia anexată ghidului solicitantului de finanțare, aplicabilă inclusiv acestui criteriu.   1. **Proiectul prezintă Decizia autorității competente** pentru protecția mediului cu privire la desfăsurarea procedurii de evaluare de mediu, în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020 sau **Clasarea notificării (dacă este cazul).** 2. Cheltuielile sunt realiste, corect estimate, suficiente și necesare pentru implementarea proiectului, fiind justificate prin, cel puțin 3 oferte de preț/ cataloage/ website-uri, orice alte surse verificabile. 3. **Locul de implementare a proiectului**:   Din analiza indicatorilor privind activitatea întreprinderilor din Regiunea Sud Muntenia se constată o stabilitate fragilă care se manifestă diferențiat la nivelul claselor de mărime și al sectoarelor de activitate economică, de la un județ la altul.  Între județele regiunii există încă diferențe foarte mari în ceea ce privește gradul de diversificare economică .Județele cu cel mai mare grad de diversificare economică au fost PH și AG, la polul opus, s-au situat IL și GR cu cel mai mic nr. de întreprinderi active, fiind astfel județele cu cel mai scăzut grad de diversificare economică.  În același sens densitatea IMM-urilor la nivelul județelor din regiunea Sud-Muntenia în anul 2021, conform datelor furnizate de Institutul National de Statistică, prin [www.statistici.insse.ro](http://www.statistici.insse.ro), este următoarea :   |  |  |  |  | | --- | --- | --- | --- | | **Județ** | **Nr. IMM-uri** | **Nr. locuitori** | **Densitate**  **IMM**  **(nr. IMM/100**  **locuitori)** | | Argeș | 19.172 | 626870 | 3,06 | | Călărași | 5.581 | 303742 | 1,84 | | Giurgiu | 10.077 | 515197 | 1,96 | | Dâmbovița | 6.348 | 266369 | 2,38 | | Ialomița | 5.145 | 282993 | 1,82 | | Prahova | 21.010 | 780011 | 2,69 | | Teleorman | 6.118 | 360251 | 1,70 |   Având în vedere cele de mai sus, criteriul locului de implementare a proiectului se va puncta în scopul diminuării decalajelor de dezvoltare economică de la nivelul regiunii Sud Muntenia, respectiv între nordul regiunii puternic industrializat și sudul regiunii preponderent agricol, precum și pentru a crește masa critică a IMM-urilor din regiune.  8. **Contribuţia proiectului la realizarea obiectivului priorității de investiție**   * domeniul de activitate în care se realizează investiția trebuie să se încadreze în domeniile de activitate eligibile (clase CAEN) enumerate în anexa care face parte integrantă din prezentul ghid. * s-au obținut venituri aferente clasei CAEN pentru care solicită finanțare, în anul anterior depunerii cererii de finanțare, conform unui Raport de expertiză contabilă. * Previzionarea economico-financiară ca urmare a implementării proiectului, la finalul celui de-al treilea exercițiu financiar complet, după implementarea investiției, în condițiile unei detalieri corespunzătoare a modificărilor intervenite asupra posturilor bilanțiere ca urmare a realizării investiției dublată de realizarea unei estimări detaliate, fundamentate, realiste a cheltuielilor şi veniturilor se verifică prin :   + Rata solvabilităţii generale (Active totale/ Datorii totale) este mai mare sau egală cu 1,   + Rata rentabilităţii financiare - ROE (Rezultat net / Capitaluri proprii) este mai mare sau egală cu 5%.   **9. Calitatea, maturitatea și sustenabilitatea proiectului. Capacitatea financiară și operațională a solicitantului**   * 1. **Planul de afaceri este completat** integral și conține:  1. Proiecțiile veniturilor și cheltuielilor de operare sunt realiste, fundamentate pe date corecte, surse verificabile 2. Costurile investiției sunt corect estimate și sunt fundamentate, sunt descrise achizițiile propuse, fluxul tehnologic și etapele procesului de producție, precum și echipa de operare a investiției, fiind demonstrată integrarea elementelor de investiție cu activitatea propusă spre finanțare, 3. Analiza pieței identifică principalii competitori, prezentând produsele/serviciile similare pe care aceștia le oferă, cota de piață 4. Strategia de marketing identifică instrumente adecvate şi eficiente în condiţiile resurselor disponibile 5. Planul de afaceri descrie toate elementele structurale principale. Acesta este întocmit de o manieră coerentă, iar calitatea informațiilor prezentate contribuie la o bună înțelegere a proiectului și la justificarea pertinentă a necesității realizării investiției. 6. informații relevante legate de necesitatea realizării investiției, precum și informațiile cu privire la modalitatea de respectare a principiului DNSH și asigurarea imunizării la schimbările climatice (în cazul proiectelor de infrastructură cu o durată de viața mai mare de 5 ani).    1. **Capacitatea financiară și operațională a solicitantului**   Capacitatea economico-financiară a solicitantului, în exercițiul financiar anterior depunerii cererii de finanțare prin:   * Rata solvabilităţii generale (Active totale/ Datorii totale) mai mare sau egală cu 1 (unu), * Rata de rentabiliate financiară rentabilităţii financiare - ROE (Rezultat net / Capitaluri proprii) mai mare sau egală cu 1%; * Rata de creștere a profitului din exploatare (înregistrat în N faţă de N-1, unde N este anul fiscal anterior depunerii cererii de finanţare) mai mare sau egală cu 0%   **10.** Pentru complementaritatea cu alte investiții realizate din alte priorități din PRSM, precum și alte surse de finanțare, proiectul primește punctaj suplimentar, conform grilei ETF  11. În cazul proiectelor care propun lucrări, devizul general nu este mai vechi de un an și este corelat cu bugetul proiectului. |

## 4.3. Eligibilitatea cheltuielilor

*4.3.1. Baza legală pentru stabilirea eligibilității cheltuielilor*

|  |
| --- |
| Condiţiile cumulative de eligibilitate a cheltuielilor pentru ajutorul de stat regional şi ajutorul de minimis sunt:  a) să respecte prevederile art. 63 si art art. 65 din Regulamentul (UE) nr. 1060/2021;  b) să fie însoţite de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată, precum şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;  c) să fie în conformitate cu prevederile programului;  d) să fie în conformitate cu contractul de finanţare;  e) să fie rezonabile şi necesare realizării operaţiunii;  f) să respecte prevederile legislaţiei Uniunii Europene şi naţionale aplicabile;  g) să fie înregistrate în contabilitatea beneficiarului, cu respectarea prevederilor Regulamentului 1060/2021;  h) să nu fie contrare prevederilor dreptului aplicabil al Uniunii Europene sau legislaţiei naţionale care vizează aplicarea dreptului relevant al Uniunii, în privinţa eligibilităţii, regularităţii, gestiunii sau controlului operaţiunilor şi cheltuielilor;  i) investiţia în active corporale şi/sau necorporale trebuie să fie legată de înfiinţarea unei noi unităţi, de extinderea capacităţii unei unităţi existente sau de diversificarea producţiei unei unităţi prin realizarea unor produse noi, în conformitate cu prevederile referitoare la investiţiile iniţiale ale Regulamentului (UE) nr. 651/2014.  Categoriile de cheltuieli eligibile, finanțabile prin ajutorul regional exceptat în bloc prevăzut de Schema......, în cadrul prezentului apel de proiecte sunt:  1. Lucrări de construire, extindere, spatii de productie/prestare de servicii.  2. Echipamente, dotări, active corporale  3. Servicii  4. Cheltuieli cu active necorporale brevete, licenţe, mărci comerciale, programe informatice, alte drepturi şi active similare. Pentru a fi eligibile, activele necorporale trebuie să îndeplinească următoarele condiţii cumulative:  (i) să fie utilizate exclusiv în cadrul unităţii care primeşte ajutorul;  (ii) să fie amortizabile;  (iii) să fie achiziţionate în condiţiile pieţei de la terţi care nu au legături cu beneficiarul ajutorului;  Valoarea eligibilă a activelor necorporale nu poate depăşi 10% din valoarea eligibilă a activelor corporale ce fac obiectul proiectului.  Categoriile de cheltuieli eligibile, finanţabile prin ajutor de minimis, sunt cheltuieli sub formă de rată forfetară de 5% din costurile directe aferente investiției inițiale, din categoriile celor de mai jos:   1. cheltuieli pentru Consultanța (conform cap. 3 - Cheltuieli pentru proiectare şi asistenţă tehnică subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii inclusiv cheltuielile pentru întocmirea rapoartelor de expertiză contabilă, subcap. 3.7.2- Audit financiar, , din Devizul General; 2. cheltuieli cu activităţile obligatorii de comunicare și vizibilitate aferente proiectului (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General); 3. Comisioane, cote, taxe (conform cap. 5 - Alte cheltuieli, subcap. 5.2 Comisioane, cote, taxe, costul creditului din Devizul General). 4. cheltuieli cu activități de internationalizare (cheltuielile cu participarea la târguri, misiuni comerciale, expoziţii în calitate de expozant: taxa de participare, închirierea stand-ului, transportul și cazarea pe perioada evenimentului pentru maximum 2 delegaţi, transportul și depozitarea mostrelor şi materialelor promoţionale)   Costurile directe sunt acele cheltuieli efectuate strict pentru investiția propusă prin proiect și care, la finalul implementării proiectului, se reflectă/transpun în obiectivul investițional propus prin proiect, respectiv:   * + - 1. Lucrări: conform cap. 1 - Cheltuieli pentru obţinerea şi amenajarea terenului, subcap. 1.2, 1.3, cap. 2 - Cheltuieli pentru asigurarea utilităţilor necesare obiectivului de investiţii, cap. 4 - Cheltuieli pentru investiţia de bază, subcap. 4.1, 4.2, 4,3, cap.5 - Alte cheltuieli, subcap. 5.1, 5.3, cap.6 – Cheltuieli pentru probe tehnologice si teste, din Devizul General;       2. Echipamente/dotari: conform cap. 4 - Cheltuieli pentru investiţia de bază, subcap. 4.4, 4.5, 4.6, din Devizul General;       3. Servicii: cheltuieli pentru activități dedicate extinderii piețelor de vânzare, a gamei de produse și servicii oferite etc.   Costurile directe reprezintă baza pentru calcularea costurilor indirecte.  Costurile indirecte, prin opoziție cu costurile directe, sunt toate acele cheltuieli care nu se încadrează în categoria costurilor directe și care sprijină realizarea obiectivului investițional propus prin proiect, dar, la finalul implementării, nu se reflectă în mod direct în obiectivul investițional.  Structura costurilor indirecte este următoarea:  Consultanța (conform cap. 3 - Cheltuieli pentru proiectare şi asistenţă tehnică, subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii inclusiv cheltuielile pentru întocmirea rapoartele de expertiză contabilă, subcap. 3.7.2- Audit financiar, , din Devizul General).  Comunicare și vizibilitate (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General).  Comisioane, cote, taxe (conform cap. 5 - Alte cheltuieli, subcap. 5.2 Comisioane, cote, taxe, costul creditului din Devizul General).  Cheltuieli cu activități de internaționalizare.  Formula de calcul a costurilor indirecte:  Co ind = Co dir x (5%), unde:  Co ind = costurile indirecte  Co dir = costurile directe  5% = rata forfetară  Este eligibilă taxa pe valoarea adăugată nedeductibilă potrivit legislaţiei naţionale în domeniul fiscal şi nerecuperabilă conform prevederilor art. 64 din Regulamentul (UE) nr. 1060/2021, aferentă cheltuielilor eligibile.  Sunt considerate neeligibile umătoarele categorii de cheltuieli:  a) Cheltuielile prevăzute la art. 10 din HG. nr. 873/2022 pentru stabilirea cadrului legal privind eligibilitatea cheltuielilor efectuate de beneficiar în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, respectiv:  • cheltuielile prevazute la art. 64 din Regulamentul (UE) 2021/1.060;  • cheltuielile efectuate in sprijinul relocarii potrivit art. 66 din Regulamentul (UE) 2021/1.060;  • cheltuielile excluse de la finantare potrivit art. 9 din Regulamentul (UE) 2021/1.056.  b) achiziţionarea de terenuri şi/sau construcţii;  c) costurile operaţionale, de funcţionare, de testare şi întreţinere;  d) costuri administrative: costuri de management care nu pot fi asociate producţiei ori vânzării; chiriile şi reparaţii ale imobilizărilor de interes general în administraţie; energie, combustibil şi alte consumuri similare; cheltuieli administrativ-gospodăreşti; alte cheltuieli generale de administraţie;  e) costuri de personal;  f) cheltuieli financiare, respectiv prime de asigurare, taxe, comisioane, rate şi dobânzi aferente creditelor;  g) contribuţia în natură;  h) amortizarea;  i) cheltuielile cu leasingul;  j) cheltuielile cu achiziţionarea autovehiculelor şi a mijloacelor de transport, aşa cum sunt ele clasificate în subgrupa 2.3 „Mijloace de transport“ menţionată în anexa la Hotărârea Guvernului nr. 2.139/2004pentru aprobarea Catalogului privind clasificarea şi duratele normale de funcţionare a mijloacelor fixe, cu modificările ulterioare, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect, cu excepţia clasei 2.3.6 „Utilaje şi instalaţii de transportat şi ridicat“;  k) Cheltuielile efectuate înainte de data depunerii cererii de finanţare, cu excepția celor pentru proiectare şi asistenţă tehnică, activități de consultanță pentru elaborarea cererii de finanțare și a planului de afaceri și cheltuieli privind ezpertiza contabilă; |

# 5. COMPLETAREA CERERILOR DE FINANȚARE

## 5.1. Completarea formularului cererii

|  |
| --- |
| Solicitantul are obligația de a completa cererea de finanțare cu toate informațiile necesare. Solicitantul are obligația de a anexa la cererea de finanțare toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.  Cererea de finanțare se semnează de către reprezentantul legal al solicitantului de finanțare/persoana împuternicită.  În cazul în care reprezentantul legal al solicitantului de finanțare este un cetățean străin nerezident:  a) entitatea care solicită finanțare poate fi creată în sistemul MySMIS 2021/SMIS 2021, doar de către un împuternicit, cetățean român rezident sau cetățean străin rezident, al reprezentantului legal cetățean străin nerezident;  b) pentru transmiterea formularului cererii de finanțare și a anexelor prin MySMIS 2021/SMIS 2021, reprezentantul legal al solicitantului de finanțare cetățean străin nerezident va împuternici, în condițiile legii, expres o persoană, respectiv cetățean roman rezident sau cetățean străin resident;  c) reprezentantul legal va completa și semna cu semnătură electronica extinsă, vizibilă, certificată în conformitate cu prevederile legale în vigoare toate declarațiile date în nume propriu;  d) persoana împuternicită va semna certificarea aplicaţiei şi va transmite cererea de finanţare prin sistem. |

*5.1.1. Limba utilizată în completarea cererii de finanțare*

|  |
| --- |
| Cererea de finanțare și anexele acesteia trebuie să fie completate în limba română.  Orice alte documentele redactate în altă limbă vor fi însoțite, în mod obligatoriu, de traducere legalizată sau autorizată. |

*5.1.2. Completarea și justificarea bugetului cererii de finanțare*

|  |
| --- |
| Secțiunea Buget din cererea de finanțare este completată cu valorile aferente proiectului și respectă pragurile stabilite pentru cheltuieli.  Bugetul se justifică și se detaliază de solicitant.  Bugetul estimat alocat activității de bază în cadrul unui proiect, reprezintă minim 50% din bugetul eligibil al proiectului.  ATENȚIE!  În cazul în care valoarea totală eligibilă din bugetul proiectului este 0 (zero), proiectul se respinge de la finanțare fără solicitare de clarificări.  Nu este acceptată creșterea valorii eligibile a proiectului ca urmare a eventualelor clarificări/corectări asupra bugetului, efectuate în întreg procesul de evaluare, selecție, contractare și implementare a proiectelor. |

## 5.2. Anexele obligatorii la depunerea cererii

|  |
| --- |
| **La depunerea cererii de finanțare se vor transmite următoarele documente**:     * + - 1. Planul de afaceri, inclusiv Macheta financiară. Structura planului de afaceri și a machetei financiare sunt anexate prezentului ghid.       2. Declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă.   **Atenție!**   * Declarația unică trebuie să respecte cerințele de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare. * Prin declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul confirmă îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat, eligibilitate TVA, plata datoriilor la zi față de bugetul public, precum și pentru a face dovada altor condiții de eligibilitate ale solicitantului și/sau ale partenerului și liderului de parteneriat și ale proiectului prevăzute în Ghidul Solicitantului. * Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.   + - 1. **Devizul general** * Devizul general trebuie întocmit pe modelul din H.G. nr. 907/29.11.2016, asumat de către solicitantul de finanțare și proiectant, pentru proiectele care propun lucrări, indiferent dacă este sau nu este necesară Autorizația de construire.   + - 1. **Documentația cu privire la imunizarea la schimbările climatice.**   Atenție!!!  Această documentație este obligatorie doar în cazul proiectelor de infrastructură cu o durată de viață mai mare de 5 ani.   * + - 1. **Decizia privind procedura de evaluare a impactului asupra mediului** emisă de autoritatea de mediu, în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Ordinului nr. 269/2020 sau **Clasarea notificării.**       2. **Plan de amplasare a echipamentelor/utilajelor achiziționate prin proiect**.       3. **Documente justificative care au stat la baza stabilirii costurilor în cadrul proiectului:** oferte de preț/ cataloage/ website-uri, orice alte surse verificabile (cel puțin 3 surse).       4. **Declarația privind respectarea principiului ”de a nu prejudicia în mod semnificativ”** (”do no significant harm” – DNSH) |

## 5.3. Anexele obligatorii la momentul contractării

|  |
| --- |
| **La momentul contractării se vor transmite următoarele documente prin care se face dovada îndeplinirii tuturor condițiilor de eligibilitate:**  **1. Document privind identificarea reprezentantului legal al solicitantului de finanțare.**  **2. Documente statutare:** act constitutiv, contract de societate, statut, actualizate în formă consolidată. Informațiile din documentele statutare trebuie să corespundă cu informațiile ce reies din Certificatul constatator ORC.  **3. Mandatul special/împuternicire specială** pentru semnarea anumitor secțiuni din cererea de finanțare, conform legii.  **4. Documente care conferă solicitantului de finanțare dreptul** de a realiza investiția:  a) **Pentru investiții care includ doar servicii și/sau dotări**:  • contract de vânzare-cumpărare/contract de concesiune/contract de superficie/contract de comodat/contract de închiriere/contract de donație/contract de locațiune etc;  În situația în care imobilul care reprezintă locul de implementare a proiectului este ipotecat, se va transmite acordul instituției în favoarea căreia a fost constituită ipoteca din care să rezulte dreptul solicitantului de finanțare de a implementa investiția, iar în situația în care solicitantul de finanțare nu este proprietarul imobilului, dreptul acestuia de a încheia contractul de comodat/închiriere.  b)**Pentru proiecte care propun realizarea de lucrări**:   * Documentele cadastrale şi înregistrarea imobilelor în registre: * extras de carte funciară din care să rezulte intabularea, în termen de valabilitate * plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale * Plan de situație propus pentru realizarea investiţiei, elaborat de proiectant.   S**ituațiile financiare anuale ale solicitantului**. Situaţiile financiare anuale ale solicitantului, aferente exercițiului financiar anterior anului depunerii cererii de finanțare, aprobate de organele statutare ale solicitantului, inclusiv dovada depunerii la Ministerul Finanțelor (recipisa)  o Bilanţul prescurtat (Formular 10)  o Contul de profit şi pierdere (Formular 20)  o Datele informative (Formular 30)  o Situația activelor imobilizate (Formular 40)  o Notele explicative la situațiile financiare  **Situațiile financiare anuale ale entităților identificate ca întreprinderi partenere și/sau legate cu solicitantul,** aferente exercițiului financiar anterior anului depunerii cererii de finanțare, aprobate de organele statutare ale solicitantului, inclusiv dovada depunerii la Ministerul Finanțelor (recipisa)  o Bilanţul prescurtat (Formular 10)  o Contul de profit şi pierdere (Formular 20)  o Datele informative (Formular 30)  o Situația activelor imobilizate (Formular 40)  o Notele explicative la situațiile financiare  **Certificatul de înregistrare în scopuri de TVA** (dacă este cazul)  **Dovada capacității financiare**: extras de cont bancar curent sau de depozit, linie/contract de credit emise de o instituție de credit bancară, scrisoare de confort prin care solicitantul de finanțare face dovada ca are capacitatea financiară de a acoperi cel puțin contribuţia proprie totală a solicitantului. Contribuţia proprie totală a solicitantului se compune din: contribuția la valoarea eligibilă a proiectului, valoarea neeligibilă a proiectului, TVA deductibilă aferentă proiectului.  **ATENȚIE!**  **Solicitanții care în etapa de contractare până la termenul stabilit de către autoritatea de management, nu face dovada îndeplinirii condițiilor de eligibilitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.** |

# **6. PROCESUL DE EVALUARE, SELECȚIE ȘI CONTRACTARE A PROIECTELOR**

## 6.1. Conformitate administrativă și eligibilitate

|  |
| --- |
| Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **declarația unică** a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.  Odată cu generarea și semnarea declarației unice, solicitantului i se va aduce la cunoștință, în mod automat, prin sistemul informatic MySMIS 2021/SMIS2021+ că, în etapa de contractare, are obligația de a face dovada celor declarate.  Verificarea conformității administrative este complet digitalizată, respectiv este realizată în mod automat prin sistemul informatic MySMIS 2021, pe baza declarației unice generată de sistemul informatic MySMIS 2021.  După verificarea conformității administrative, sistemul informatic MySMIS 2021 va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației.  În cazul în care sistemul informatic MySMIS 2021 emite o notificare de neconformitate, nu va fi demarată etapa de evaluare |

## 6.2. Evaluarea tehnică și financiară

|  |
| --- |
| Evaluarea tehnică și financiară se realizează de către comisiile de evaluare constituite la nivelul autorității de management, în conformitate cu criteriile de evaluare tehnică și financiară, în condițiile prevăzute în Ghidul Solicitantului.  Pe parcursul procesului de evaluare tehnică și financiară, comisia de evaluare poate solicita clarificări.  Nu sunt impuse limitări în ceea ce privește numărul de clarificări, iar termenul de răspuns va fi raportat la complexitatea acestora.  În lipsa unor răspunsuri la clarificări, autoritatea de management va lua decizia de selectare sau respingere a proiectelor în vederea finanțării pe baza informațiilor existente.  Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte.  La finalul evaluării și selecției fiecare cerere de finanțare depusă în cadrul apelului lansat prin prezentul ghid va obține **un punctaj cuprins între 0 și 100 de puncte.**  În cadrul prezentului apel procedura de selecție este următoarea:   * Cererile de finanțare depuse în primele 60 de zile calendaristice de la data de depunere a proiectelor apelului vor parcurge etapele de verificare a conformității și evaluare tehnică și financiară, urmând a fi direct contractate cele care au obținut cel puțin 90de puncte (pragul de excelență) și care se încadrează în alocarea financiară disponibilă pentru acest apel. Dacă alocarea financiară disponibilă nu este acoperită, restul proiectelor care au obținut între 50 și 89 de puncte, vor fi menținute în competiția cu proiectele din lunile următoare. * Cererile de finanțare depuse în următoarea lună (i.e. luna 3 de depunere), vor parcurge etapele de verificare a conformității și evaluare tehnică și financiară. Proiectele care au obținut cel puțin 85 de puncte (noul prag de excelență) atât din prima tranșă (din cele menținute în competiție) cât și din tranșa curentă, vor fi contractate dacă se încadrează în alocarea financiară rămasă disponibilă. Dacă alocarea financiară disponibilă nu este acoperită, restul proiectelor care au obținut între 50 și 84 de puncte (provenind din ambele tranșe), vor fi menținute în competiția cu proiectele din lunile următoare. * Cererile de finanțare depuse în luna 4 vor parcurge etapele de verificare a conformității administrative și evaluare tehnică și financiară. Proiectele care au obținut cel puțin 80 de puncte (noul prag de excelență) atât din tranșele anterioare (din cele menținute în competiție) cât și din tranșa curentă, vor fi contractate dacă se încadrează în alocarea financiară rămasă disponibilă. * Dacă alocarea financiară disponibilă nu este acoperită, vor fi selectate, în ordinea punctajelor, proiectele rămase în competiție, care au obținut cel puțin 50 de puncte provenind din toate tranșele.   Se stabilește un **prag de calitate de 50 puncte** și următoarele praguri de excelență:   * **prag de excelență de 90 puncte pentru proiectele depuse în primele 60 de zile de la deschiderea apelului;** * **prag de excelență de 85 puncte pentru proiectele depuse în cea de-a treia lună a apelului;** * **prag de excelență de 80 puncte pentru proiectele depuse în cea de-a patra lună a apelului**   Proiectele care îndeplinesc pragurile de excelență stabilite mai sus se vor contracta direct în funcție de data și ora depunerii și în limita alocării financiare a apelului.  Proiectul **nu se respinge** de la finanțare dacă obține 0 puncte la, cel puțin, un criteriu de evaluare tehnică și financiară.  Proiectul **se respinge** de la finanțare dacă totalizează mai puțin de 50 de puncte la finalul evaluării tuturor criteriilor de evaluare tehnică și financiară.  Dacă alocarea financiară a apelului de proiecte se epuizează pe parcursul procesului de evaluare și selecție, înainte de închiderea apelului de proiecte, proiectele care nu se încadrează în alocarea fiananciară a apelului vor fi incluse pe o listă de rezervă a apelului de proiecte.  Rezultatul evaluării unei cereri de finanțare poate fi:  a) acceptarea și selectarea pentru contractare a proiectului.  b) acceptarea proiectului ca fiind conform administrativ cu pragul minim de calitate atins și includerea în lista de rezervă aferentă apelului de proiecte.  c) respingerea proiectului de la finanțare cu posibilitatea redepunerii acestuia, în cadrul aceluiași apel de proiecte, cu condiția respectării termenului limită, stabilit prin ghidul solicitantului de finanțare.  Împotriva rezultatului evaluării tehnice și financiare, solicitantul poate formula contestație în termen de 5 zile lucrătoare, calculate de la data comunicării rezultatului evaluării.  **Atenție!!!**  **În cadrul prezentului apel de proiecte, autoritatea de management pe baza pragurilor de excelență stabilite anterior, demarează în mod direct, etapa de contractare, în limita bugetului aprobat, fără a fi necesară soluționarea contestațiilor depuse care au ca obiect rezultatele evaluării tehnice și financiare**.  Pentru cererile de finanțare, altele decât cele care obțin pragul de excelență și care nu se încadrează în pragurile de excelență stabilite anterior, etapa de contractare este demarată ulterior finalizării procesului de soluționare a contestațiilor, în baza rezultatelor finale, respectiv a punctajelor finale și cu încadrarea în bugetul disponibil. |

## 6.3. Renunțarea la cererea de finanțare

|  |
| --- |
| Pe parcursul procesului de evaluare, selecție și contractare, solicitantul de finanțare are dreptul de a solicita retragerea de la finanțare a proiectului depus.  Retragerea cererii de finanțare se realizează de către reprezentantul legal al solicitantului de finanțare/persoana împuternicită a reprezentantului legal al solicitantului de finanțare, în mod expres prin mandat special/împuternicire specială la notar:  a) prin sistemul electronic MySMIS 2021/SMIS 2021;  sau  b) prin completarea Anexei ……..Formular retragere de la finanțare a proiectului.  Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. |

## 6.4. Contestații

|  |
| --- |
| Împotriva deciziei de respingere a finanțării se poate formula contestație pe cale administrativă, la autoritatea de management, în termenul de 5 zile lucrătoare, calculat de la data de la primirii acesteia prin sistemul informatic MySMIS 2021/SMIS 20212021/SMIS2021+.  Contestația trebuie să cuprindă:  - datele de identificare ale solicitantului și cererii de finanțare: titlu, cod unic SMIS;  - datele de identificare ale reprezentantului legal al solicitantului;  - conținutul contestației;  - motivele de fapt și de drept ale contestației;  - dovezile pe care se întemeiază, dacă este cazul;  - semnătura reprezentantului legal al solicitantului/persoanei împuternicite de către reprezentantul legal al solicitantului.  Soluționarea contestației se va realiza în termen de 10 zile lucrătoare, calculat de la data înregistrării acesteia în sistemul informatic MySMIS 2021/SMIS 20212021/SMIS2021+.  Împotriva soluției stabilite prin în urma soluționării contestației se poate formula plângere, în conformitate cu prevederile Legii nr. 554/2004, cu modificările și completările ulterioare.  În cazul admiterii contestației ca rezultat al reverificării modului de îndeplinire a condițiilor de eligibilitate, autoritatea de management procedează la semnarea contractului de finanțare, având în vedere considerentele deciziei de soluționare a contestației. |

## 6.5. Contractarea proiectelor

*6.5.1. Stabilirea planului de monitorizare al proiectului (Indicatori de etapă)*

|  |
| --- |
| Solicitanții ale căror cereri de finanțare au întrunit pragul de excelență sunt notificați cu privire la trecerea în etapa de contractare.  În etapa de contractare, în condițiile din Ghidul Solicitantului, solicitanții trebuie să facă dovada celor declarate prin declarația unică, respectiv să prezinte documentele justificative care au stat la baza îndeplinirii tuturor condițiilor de eligibilitate.  Solicitantul transmite documentele solicitate în etapa de contractare, sub sancțiunea respingerii cererii de finanțare, în termen de 15 zile calendaristice, calculat de la data primirii solicitării autorității de management.  Autoritatea de management poate solicita clarificări în etapa de contractare în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de 15 zile calendaristice de răspuns, calculat de la data primirii solicitării de clarificări, sub sancțiunea respingerii cererii de finanțare.  Solicitantul de finanțare are obligația de a respecta, pe toată perioada de contractare, toate criteriile de eligibilitate verificate în etapa de evaluare și selecție.  În cazuri excepționale și pentru motive independente de solicitanti, la solicitarea acestora, **procesul de contractare** poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.  Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.  Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  Pe baza informațiilor incluse în cererea de finanțare și, dacă este cazul, a informațiilor suplimentare solicitate aplicantului, autoritatea de management, verifică și validează indicatorii de etapă care vor prevăzuți în Planul de monitorizare a proiectului în termen de 15 de zile calendaristice de la data intrării în vigoare a prezentei ordonanțe de urgență, în aplicarea prevederilor referitoare la indicatorii de etapă.  Indicatorii de etapă se corelează cu activitatea de bază declarată de solicitant în cererea de finanțare. Primul indicator de etapă poate fi stabilit la un interval de minimum 3 luni, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare/decizia de finanțare, după caz. |

*6.5.2. Semnarea contractului de finanțare*

|  |
| --- |
| Solicitantul va semna contractul de finanțare în termen de 5 zile lucrătoare de la data notificării acestuia de către Autoritatea de Management a Programului Regional Sud Muntenia.  În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare. |

*6.5.3. Principale prevederi ale contractelor de finanțare*

|  |
| --- |
| Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, contractarea și cesiunea, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.  Dintre principalele prevederi ale contractelor de finanțare enumerăm următoarele:   * Contractul de finanțare va include măsurile și reținerile financiare pe care le poate aplica autoritatea de management pentru întârzieri și/sau nerealizări din motive imputabile solicitantului și/sau partenerilor în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual. * Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative. * Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.   AM PR Sud Muntenia monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate. |

*6.5.4. Verificarea proiectului tehnic după semnarea contractului de finanțare*

|  |
| --- |
| Nu se aplică |

*6.5.5. Vizita pe teren*

|  |
| --- |
| Pentru proiectele depuse în cadrul prezentului apel de proiecte se vor efectua vizite pe teren atât în etapa de contractare cât și în etapa de implementare a proiectului.  Vizita pe teren în etapa de contractare se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren.  Pentru etapa de implementare, scopul vizitei pe teren este de a verifica la fața locului progresul fizic al proiectelor și acuratețea/corelarea datelor înscrise în rapoartele de progres, culegerea de date suplimentare vizând stadiul implementării proiectului (probleme întâmpinate), precum și de a asigura o comunicare adecvată cu solicitanții proiectelor.  De asemenea, vizitele la fata locului se vor efectua ori de câte ori situația o impune (sesizări, interpelări, alte solicitari), inclusiv, dacă este cazul, în vederea aprobării/ respingerii propunerilor de modificare a contractelor de finanțare transmise de solicitanți**.** |

# 7. MODIFICAREA GHIDULUI SOLICITANTULUI

## 7.1. Aspectele care pot face obiectul modificărilor prevederilor ghidului solicitantului

|  |
| --- |
| Aspectele prevăzute în cadrul prezentului ghid se raportează la legislația în vigoare.  Modificarea prevederilor legale în vigoare poate determina AM PR Sud Muntenia să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.  Autoritatea de Management a Programului Regional Sud Muntenia poate emite corrigendum-uri/ instrucțiuni de modificare/ completare a prevederilor ghidului solicitantului.  În funcție de modificările intervenite, AM PR Sud Muntenia se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid. |

## 7.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

|  |
| --- |
| *Nu se aplică.* |

# 8. ANEXE

|  |
| --- |
| Anexa\_ Lista coduri CAEN eligibile  Anexa\_Grila evaluare tehnică și financiară  Anexa\_ Declarația Unică  Anexa\_Cerere de finanțare  Anexa\_Contract de finanțare  Anexa\_Buget  Anexa\_Raport de vizită  Anexa\_Raport de progres  Anexa\_Metodologie de mediu |